Pursuits of Passion: Kit Hadiah AESOP Beri Sentuhan Magikal Ilustrasi Alam Semulajadi

Rangkaian produk penjagaan kulit dan wajah semulajadi AESOP memperkenalkan koleksi kit hadiah bagi tahun 2016-2017 ‘Pursuits of Passion’. Sebanyak 6 kit yang dikeluarkan sempena musim perayaan ini, sesuai dengan sifat produk ini yang dari alam semulajadi AESOP secara eksklusif memperbaharui bungkusannya dengan ilustrasi khas dari pelukis dari Norway, Bendik Kaltenborn.
The Ardent Illustrator – Parsley Seed Skin Care (RM463)
Kit AESOP Ardent Illustrator. Foto – arkib Wanista.com
Ilustrasi yang dipanggil The Ardent ini hasil adaptasi dari siri buku John James Audubon yang bertajuk The Birds of America. Penulis buku tersebut Genevieve Jones kemudiannya meninggal dunia selepas mengeluarkan siri yang pertama dan disambung semula oleh ibu beliau dengan ilustrasi burung didalam sangkar digelar Nests and Eggs of Birds of Ohio.
Didalam kit The Ardent ini, set lengkap trio penjagaan kulit dari kategori Parsley Seed yang sesui dengan semua jenis kulit. Parsley Seed Facial Cleanser 200ml, membuang kotoran, Parsley Seed Anti-Oxidant Serum 100ml memberi kelembapan ringan pada kulit dan Parsley Seed Anti-Oxidant Eye Serum 15ml, menyuburkan serta melindungi kulit halus disekeliling mata.
The Avid Explorer – a lavish Body Care (RM379)
Kit AESOP Avid Explorer. Foto – arkib Wanista.com
Koleksi penjagaan tubuh yang membersih, melindungi dan melembapkan tangan dan badan dari Resurrection Aromatique Hand Wash 500ml, Resurrection Aromatique Hand Balm 75ml, A Rose By Any Other Name Body Cleanser 200ml dan Rejuvenate Intensive Body Balm 120ml. Kit The Avid Explorer ini dihasilkan dari ilustrasi dari sebuah perjalanan kehidupan Maria Sibylla Merian seroang ahli naturalis.
The Constant Gatherer – a refreshing Body Care (RM249)
Kit AESOP Constant Gatherer. Foto – arkib Wanista.com
Ilustrasi kit ini hasil dari rujukan Minikata Kumagusu, iaitu seorang pengembara yang telah mengembara ke Amerika Syarikat, Cuba dan United Kingdom untuk mengenali lebih dalam mengenai dunia. Beliau banyak menghabiskan masa dalam membuat kajian mengenai alam botani dan hasil tersebut diabadikan di Muzium Shiharama dan Arkib Minakata Kumagusu di Tanabe. Dua aroma kegemaran dari Aesop Body Care menjadi pilihan untuk kit ini: Geranium Leaf Body Cleanser 500ml dan Rind Concentrate Body Balm 120ml.
BACA:  Sah! Maskara Maybelline Sky High Memang Buat Bulu Mata Panjang, Ini BuktinyaThe Impassioned Wanderer – a nourishing Hair Care (RM253)
Kit AESOP Impassioned Wanderer. Foto – arkib Wanista.com
Kit trio untuk penjagaan rambut ini didatangi dengan 3 produk: Nurturing Shampoo 200ml dan Nurturing Conditioner 200ml sesuai untuk semua jenis rambut, serta Rose Hair & Scalp Moisturising Masque 120ml yang memberi kelembutan dan membaiki keadaan kulit kepala.  Bekas kit ini dihiasi dengan ilustrasi dari kisah John Muir yang amat mencintai keindahan bentuk muka bumi.
The Intrepid Grent – a trio essentials for the well-groomed man (RM304)
Kit AESOP Intrepid Gent. Foto – arkib Wanista.com
Khas untuk kaum adam, kit lengkap untuk kegunaan harian, Fabulous Face Cleanser 100ml, Moroccan Neroli Post-Shave Lotion 60ml dan Coriander Seed Body Cleanser 200ml. The Intrepid Grent diambil dari ilham pergunugan Himalaya iaitu kisah dari Andrew Leith Adams seorang ahli fizik dari tentera Scotland yang banyak menghabiskan masa mempelajari tentang sejarah alam dan beliau warga Eropah yang pertama menjumpai The Birds of Cashmere and Ladakh.
The Persistent Collector – a complete Classic Skin Care regime (RM463)
Kit AESOP Persistent Collector. Foto – arkib Wanista.com
The Persistent Collector, koleksi untuk penjagaan kulit wajah yang sesuai untuk semua jenis kulit yang lengkap dengan Fabulous Face Cleanser 100ml, B & Tea Balancing Toner 100ml, Camellia Nut Facial Hydrating Cream 60ml, Blue Chamomile Facial Hydrating Masque 60ml dan Face Cloth. Ilustrasi kit ini diambil dari kisah pakar geologi wanita pertama Etheldred Bennet yang telah banyak mengumpul fosil dari zaman dinosaur dan menghantarnya ke beberapa muzium di Britain dan menulis beberapa buah buku mengenai fosil.
Koleksi ini boleh didapati disemua store AESOP seluruh dunia atau secara online. Untuk maklumat lanjut layari, aesop.com atau kongsikan pendapat anda mengenai produk AESOP melalui laman sosial Twitter dan Instagram @aesopskincare dan #pursuitsofpassion.
Tags: Aesopcinta dan perhubunganKit Hadiah AESOP Beri Sentuhan Magikal Ilustrasi Alam Semulajadiproduk kecantikanproduk penjagaan wajahPursuits of Passion


Sharnaaz Ahmad Buka Pusat Gimnasium. Jom Tengok Gambar

Selalunya bila tiba tahun baru, salah satu azam orang ramai adalah untuk mengamalkan gaya hidup sihat dan seperti biasa pusat gimnasium akan penuh dengan kehadiran warga kota. Lebih-lebih lagi, selepas waktu bekerja dipenuhi dengan orang ramai yang ingin work out malah mengikuti kelas latihan yang disediakan.
Jadi, melalui Melodi, penulis mengetahui pelakon penuh kontroversi Shahnaaz Ahmad baru sahaja buka pusat gimnasium yang diberi nama ‘Shahnaaz Ahmad Fitness Center’.
Pusat gimnasium milik pelakon drama Suamiku Encik Sotong ini terletak di Segambut Bahagia, beroperasi dari 10 pagi sehingga 12 tengah malam, jadi anda mempunyai pilihan sama ada waktu pagi ataupun malam, mengikut kesesuaian waktu. Apa yang menarik lagi, gimnasium ini juga menyediakan kelas Zumba khas untuk anda yang meminati tarian Zumba. Jika, anda ingin mengisi perut, di sini juga terdapat kafe kecil yang menjual makanan ringan.
Berminat? Anda boleh lihat antara kelengkapan gimnasium Shahnaaz Ahmad

Walaubagaimanapun, pada sesiapa yang datang berkunjung ke sini, anda harus mengikuti peraturan yang telah ditetapkan.

Alamat penuh : Sharnaaz Ahmad Fitness Center B-2-2 & F-2-2, M Avenue, No.1, Jalan 1/38A, Segambut Bahagia, 51200 Kuala Lumpur.
Tel No : 03 6242 9858, Waktu Operasi 10am-12tgh malam.
Nak tahu lebih lanjut, boleh ke IG sharnaazahmadfitnesscenter
BACA:  Lelaki Paling Seksi Di Dunia Jadi Milik Pelakon Black Panther Ini
Tags: pelakon shahnaaz ahmadpusat gimnasiumshahnaaz ahmadshahnaaz buka gimnasium


10 Kosmetik Lama Yang Buat Korang Terasa Nak Jadi Perempuan Dulu-Dulu!

Setiap zaman mempunyai trend tersendiri.
Selain fesyen, solekan adalah budaya ikutan utama yang sering berubah mengikut arus permodenan -dapat diukur menerusi stail, bentuk produk serta cara pembungkusannya.
Jika hendak dibandingkan dahulu dengan sekarang, orang dahulu lebih berseni manakala di zaman kita ini, rata-ratanya hanya mementingkan kualiti produknya melebihi segala-galanya.
Buat anda yang gilakan mekap, ini koleksi foto kosmetik lama yang akan buat jiwa berasa teruja seolah mahu kembali ke masa lampau!
#1 Pemerah Pipi Avon (50-an)
Vintage Avon Rouge Compact adalah antara pemerah pipi popular keluaran Avon sekitar tahun 50-an dulu.
Sumber: Pinterest
Lebih menarik apabila ia dibungkuskan dalam bekas logam yang dihiasi ukiran. Klasik dan eksklusif!
Sumber: Pinterest
#2 Maskara Maybelline (60-an)
Perlu dibasahkan dengan sedikit air terlebih dahulu sebelum menyelaputi berus dengan pes yang terhasil dan disapu ke bulu mata.
Sumber: Pinterest
Sumber: Pinterest
#3 Produk Kecantikan Kuku Cutex
Sumber: Pinterest
Sehingga kini, ramai orang akan memanggil pewarna kuku sebagai “Cutex” walhal Cutex itu adalah jenama peneraju produk penjagaan dan kecantikan kuku yang dibangunkan sejak 1911.
Sumber: Pinterest
Sumber: Pinterest
#4 Minyak Wangi Kompak Estee Lauder
Sumber: Pinterest
Agar mudah dibawa kemana-mana, Estee Lauder mencipta minyak wangi pepejal yang dimuatkan dalam loket kalung khas buat wanita yang elegan.
Sumber: Pinterest
#5 Maskara Rambut Christian Dior (90-an)
Mascara FLASH keluaran Christian Dior ini adalah maskara yang dicipta khas untuk mewarnakan sesetengah bahagian rambut (highlight).
Sumber: Pinterest
Warna tersebut tidak akan kekal kerana ia hanya bertindak sebagai penyeri gaya bagi para wanita berpenampilan eksentrik, yang kemudiannya hanya dapat bertahan buat sementara waktu. Ia akan luntur dan hilang sebaik dicuci dengan syampu.
#6 Pengilat Bibir Lancome (90-an)
Sekitar 90-an, dunia kosmetik sudah semakin maju dengan kemunculan pengilat bibir berwarna seperti Lancôme “Lip Brio” Lip Gloss ini.
BACA:  Patutlah Lawa Persis Solekan Profesional, Semuanya Sebab Guna Berus IniSumber: Pinterest
Pengilat bibir bantu menghasilkan solekan bibir mengiurkan, sekaligus memberi ilusi bibir mungil agar si pemakai kelihatan seksi!
Sumber: Pinterest
#7 Gincu & Bedak Kompak Helena Rubinstein (60-an)
Gincu rona nude yang bernada pastel seperti merah jambu lembut, peach serta ungu lavender adalah kegemaran wanita dan para gadis 60-an.
Sumber: Pinterest
Jenama kosmetik terkemuka yang berpangkalan di New York ini kemudian tampil dengan koleksi yang digelar Tulip merangkumi bedak kompak serta gincu yang turut hadir bersama penggaris bibir (lip liner) istimewa.
Sumber: Pinterest
Sumber: Pinterest
Lebih menarik, pembungkusannya dihiasi cetakan floral tulip yang buat “kita-kita” ini jatuh hati! Cantik sangat!
Sumber: Pinterest
#8 Pembayang Mata Yardley of London (70-an)
Set “Yardly Mixis” yang membolehkan pengguna meramu dan mencipta sendiri warna pembayang mata mengikut kreativiti. SO COOL!
Sumber: Pinterest
Pembayang mata tunggal (single eyeshadow) yang hadir dalam bekas seperti baldi comel yang dihiasi cetakan bunga daisy!
Sumber: Pinterest
#9 Pelembap Wajah Revlon
‘Moon Drops’ Blushing Silk oleh Revlon ini adalah sejenis tinted moisturizer iaitu pelembap wajah 2 dalam 1. Teksturnya berwarna seperti foundation dan dalam masa yang sama bertindak sebagai krim pelembap wajah untuk mengunci kelembapan optimum dalam kulit di bawah lapisan mekap.
Sumber: Pinterest
#10 Gincu Merah Besame Cosmetics (40-an)
Gincu merah kegemaran wanita dahulu kala daripada jenama Besame Cosmetics yang turut hadir bersama sarung tiub khas, menyerlahkan lagi sisi kemewahan jenama kosmetik era 40-an pujaan ramai ini.
Sumber: Pinterest
Basame juga ada mengeluarkan gincu sampel yang disalut pada bilah-bilah kayu sebegini, khas untuk wanita yang mahu mencuba sebelum terus membeli tiub gincu yang sebenar. Dengan cara ini, barulah para wanita boleh mengenal pasti sama ada warna sesuatu gincu itu sesuai untuk mereka atau pun tidak demi mengelakkan pembaziran.
Sumber: Pinterest
Tonton Gadis Ini Cuba Mekap Vintaj Sebenar Yang Berusia Lebih 100 Tahun

https://www.youtube.com/watch?v=L_eFAb_5TwQVideo can’t be loaded because JavaScript is disabled: Testing REAL Vintage Makeup! (Really!) | My Collection (https://www.youtube.com/watch?v=L_eFAb_5TwQ)

Tags: Alat Solek Orang Zaman DuluBarang AntikBarang Kecantikan Wanita Zaman DuluGambar MekapkosmetikMekap VintajProduk Mekap Zaman Dulu


Jennifer Aniston Buka Akaun Instagram, Terima 6 Juta Follower Dalam Sehari

Siapa sangka sudah 25 tahun sejak sitcom paling popular di dunia “Friends’ pertama kali disiarkan.
Sejak episod pertama, siri ini telah menarik perhatian dan hati berjuta-juta orang di seluruh dunia. Bahkan sekarang Netflix mendapat hak tontonan, Friends terusan trending dan mendapat jumlah tontonan tertinggi.
Foto – Twitter
Sampaikan peminat obses untuk melihat reunion keenam pelakon ini bersama, tetapi kemungkinan ia tidak akan pernah berlaku.
Meraikan ulang tahun, aktres Jennifer Aniston menyertai Instagram dan memutuskan untuk berkongsi gambar ahli Friends – Lisa Kudrow, Courtney Cox, Matt LeBlanc, Matthew Perry dan David Schwimmer. Ternyata debut Jennifer begitu besar sehingga Instagram mengalami kekacauan seketika.

View this post on Instagram

A post shared by Jennifer Aniston (@jenniferaniston)

Bayangkan, dalam masa kurang dari 24  jam, gambar pertamanya mendapat lebih daripada 8 juta tanda suka dan menerima lebih daripada 6.4 juga pengikut. Bukan itu sahaja, Jennifer memecah rekod yang dipegang oleh Meghan Markle dan Putera Harry dengan mengumpul 1 juta pengikut hanya dalam tempoh 5 jam sahaja.
Foto – Instagram
Ini antara reaksi di Instagram selepas aktres 50 tahun ini membuka akaun.

View this post on Instagram

A post shared by Comments By Celebs (@commentsbycelebs)

Mungkinkah selepas ini kita peminat dapat melihat momen Jennifer Aniston bersama ahli Friends yang lain, memandangkan reunion tidak akan berlaku.
Foto – Instagram
Foto – Instagram
Foto – Instagram
Hebat betul penangan Jennifer Aniston… Kalah Kim Kardashian!
BACA:  Vanessa Angel & Suami Disebut Mati Syahid? Ini Penjelasan Ustaz Khalid Basalamah
Tags: friends netflixig jennifer anistoninstagram jennifer anistonjennifer aniston cipta rekod igsitkom friends


#SayNo2Scar Galak Masyarakat Tahu Tentang Penjagaan Dan Pemulihan Parut Jerawat

Jenama penjagaan parut Hiruscar Post Acne baru-baru ini memperkenalkan kempen #SayNo2Scar untuk meningkatkan kesedaran tentang cara terbaik untuk menjaga dan memulihkan parut jerawat bahkan memperkasa rakyat Malaysia untuk lebih peka akan keadaan dan kesihatan kulit mereka.
Foto -Arkib Wanista
Kulit berjerawat adalah masalah lazim yang sering dihidap oleh rata-rata rakyat Malaysia tanpa mengira umur dan warna kulit. Namun ia bisa menjadi lebih parah apabila si mangsa langsung tidak mempedulikan masalah itu dan membiarkannya sehingga keadaan kulit menjadi lebih parah gara-gara radang yang berlaku.
Justeru, adalah amat penting untuk semua individu tahu mengenai cara-cara terbaik bagi mengawal serta penjaga kulit ynag berjerawat, bahkan dalam masa yang sama mengetahui inisiatif terbaik untuk memulih parut yang berpunca daripada jerawat itu tadi.
Jenis-Jenis Jerawat
Foto -Arkib Wanista
Untuk pengetahuan umum, lebih 85%  orang muda dan remaja berumur antara 12 hingga 25 tahun yang sering dihinggap dengan masalah kulit berjerawat dan berparut ini. Parut itu sendiri sebenarnya boleh membuatkan seseorang berasa tidak yakin seterusnya malu untuk berhadapan dengan orang ramai.
Diharap kempen #SayNo2Scar ini dapat mendidik rakyat Malaysia berkenaan penjagaan dan pemulihan jerawat termasuklah memberi pemahaman bagaimana jerawat tersebut boleh muncul. Apabila semua sudah mula memahami konsep penyakit ini, sudah tentu ramai yang akan lebih prihtain akan penjagaan kulit masing-masing agar bebas dari kuman serta faktor penyebab kemunculan jerawat.
Jenis-Jenis Parut Jerawat
Foto -Arkib Wanista
Hiruscar Post Acne adalah medikasi untuk mengawal kemunculan jerawat serta memulih parut dengan formulasi 3 dalam 1 yang menjanjikan kesan paling efektif bagi mencerahkan parut, mengurangkan radang merah serta menjadikan wajah lebih bersih tanpa sebarang parut yang menjejaskan rupa paras.
BACA:  Musim Panas, Apa Kata Kamu Cuba Solekan Reverse Cat EyeUntuk mengetahui lebih lanjut tentang kempen #SayNo2Scars, sila klik [www.hiruscar.com.my/my] atau lawat lamanFacebook Hiruscar Malaysia di [www.facebook.com/Hiruscar.Gel.Malaysia]
Tags: Cara Hilangkan Parut JerawatHiruscar Post AcneJenis-Jenis JerawatJenis-Jenis Parut JerawatkecantikanKempen #SayNo2ScarKrim Pulih Parut JerawatPenjagaan Dan Pemulihan ParutRawatan Parutubat jerawat


Ini Pencuci Muka Paling Elok Untuk Si Kulit Kering Dan Kasar

Pada pendapat penulis masalah kulit kering lebih rumit berbanding kulit berminyak. Ini kerana kulit kering memerlukan penjagaan yang rapi dan sulit terutamanya dalam memilih produk yang serasi dengan masalah kulit.
Kulit kering boleh menyebabkan luka dan jangkitan kuman malah lebih merisaukan ia membawa kepada masalah kulit sensitif. Memakai produk solekan diatas kulit kering menjadikan solekan berkerak dan tidak melekat pada kulit. Makeup flawless? Lupakan sahaja…
Pentingya untuk si kulit kering mendapatkan produk penjagaan yang seimbang dari hidrasi atau kelembapan.
Sebelum ini, penulis pernah berkongsi tentang rangkaian pencuci muka terbaik untuk si kulit berminyak. Baca: Kulit Berminyak Dan Jerawat Paling Sesuai Pakai Pencuci Muka Ini!
Kali ini, khas untuk mereka berkulit kering, nah pastikan anda dapatkan pencuci muka dibawah ini. Penulis pilih dari produk high-end dan drugstore ya!
#1 THE BODY SHOP Vitamin E Cream Cleanser
Foto – The Body Shop Malaysia
Pencuci muka jenis krim ini mengandungi Vitamin E yang bertindak untuk merawat kelembapan kulit serta memastikan ia lebih tahan lama. Penulis tidak memakai pencuci muka ini kerana kulit penulis jenis berminyak tapi penulis menggunakan toner dari rangkaian yang sama bagi memastikan keseimbangan pH kulit. The Body Shop Vitamin E mengembalikan kelembapan kulit secara baik dan natural. Apa yang membuat penulis yakin pencuci ini baik pada si kulit kering, ianya bebas-sabun atau free-soap. Pencuci yang jenis sabun faktor kulit terasa lebih kering selepas membersih.
#2 HADA LABO Mild & Sensitive Face Wash
Foto – Google
Antara jenama paling sohor di farmasi, lebih lagi untuk mereka yang menghadapi masalah kulit kering. Mengandungi hyaluronic acid untuk membersih lebih mendalam serta memperbaiki kulit dari iritasi kekeringan. Sebenarnya banyak lagi produk Hada labo khususnya pencuci untuk kulit kering.
BACA:  Viral Set BeautyWise Rejuvenating, Pakai Confirm Wajah Putih & Berkilat Macam Kaca#3 SENKA Perfect Double Wash
Foto – My Styling Box
Penulis suka! Paling terbaik untuk mereka yang sukakan pencuci dua dalam satu iaitu menanggalkan mekap dan membersih muka. Penulis tetap menggunakan ia sebagai alternatif pencuci kedua walaupun kulit penulis bukan kering. Biasanya double cleanser mengeringkan kulit tapi produk dari Senka ini tidak. Pada anda yang mahu pencuci muka double cleanser boleh cuba yang ini.
#4 WILDFERNS Manuka Honey Gentle Facial Cleanser
Foto – Silverfernz
Menggunakan bahan semulajadi yakini madu yang baik untuk menghidrat kulit. Setiap cucian memberikan kulit lebih segar dan bersih dari kotoran. Kebanyakan pencuci yang lain akan menanggalkan minyak semulajadi kulit dan menyebabkan kekeringan tapi lain dengan Wildferns yang mengekalkannya.
#5 FRESH Soy Face Cleanser
Foto – Sephora Malaysia
Produk ini dapat 4 setengah bintang di Sephora! Pengguna mengatakan ia melindungi kulit dari kekeringan dan menjadikan kulit mereka lebih lembut dan plumpy. Bertindak mesra keatas kulit dan boleh mencuci sebarang kotoran termasuklah solekan seperti maskara. Bahan utama dari kacang soya dan timun mengimbangkan serta memperbaiki masalah kulit.
#6 BOSCIA Everyday Gel-to-Mousse Cleanser
Foto – arkib Wanista.com
Baru di Sephora. Pencuci muka jenis mousse atau buih meninggalkan rasa kulit lembut, bersih dan seimbang. Masalah kulit kemerahan dan iritasi dapat dirawat kerana ia mengandungi Jojoba dan Willowherb.
Foto – arkib Wanista.com
Foto – arkib Wanista.com
Malah mereka yang mempunyai masalah kulit sensitif boleh mencuba pencuci ini, ia bebas alkohol, pewangi dan paraben. Produk Boscio amat sesuai untuk mereka yang kulit kering dan sensitif, anda juga boleh mencuba pelbagai lagi rangkaian krim muka dan penyegar yang lain. Hit sahaja di butik Sephora tau.
Selamat mencuba!
Tags: boscia everyday gel-to-mousse cleanserboscia sephora malaysiacara hilangkan kulit keringpembersih muka khas kulit keringpencuci muka kulit keringpencuci muka untuk kulit kasarpencuci muka untuk kulit keringproduk pembersih kulit kering


Jom Tengok Bra Victoria’s Secret Bernilai Jutaan Ringgit

Seperti biasa setiap tahun Victoria’s Secret akan mendedahkan bra yang bakal diperagakan oleh model mereka. Kali ini, dua Fantasy Bra dengan nilainya mencecah RM6 Juta (2 juta USD), bakal diperagakan oleh dua jelitawan mereka, Alessandra Ambrosio dan Adriana Lima.
Fantasy Bra yang direka khas oleh Pascal Mouawad akan diperagakan buat pertama kali pada pertunjukan fesyen Victoria’s Secret Disember ini. Fantasy Bra memiliki hiasan berlian, rubi dan sapphires, menariknya lagi mempunyai elemen belly dancing di bahagian perut. Ini juga kali pertama dua set bra akan diperagakan, tahun lepas Candice Swanepoel dipilih memperagakan set pertama Fantasy Bra yang bernilai RM30 juta.

BACA:  Rahsia Di Sebalik Victoria’s Secret Fashion Show Yang Ramai Tak Tahu
Tags: baju dalambra jutaan ringgitbra victoria's secretfesyen bramodel victoria's secretset bra victoria's secretvictoria's secret


[ 6 Gambar ] Pelakon Aaron Aziz Kini Buka Restoran Dan Kafe Untuk Si Cilik

Diam tak diam hero pujaan ramai iaitu Aaron Aziz khabarnya sudah sebulan membuka sebuah kafe di Setia Alam. Kafe yang diberi nama Kidz And Creme itu beroperasi dari jam 12 tengah hari hingga 9 malam itu bertempat di Sunsuria Setia Alam itu menggunakan konsep kafe dan juga kelas membuat kek untuk kanak-kanak. Kafe istimewa itu mempunyai pelbagai menu makanan berat, kek istimewa, kopi dan ianya mempunyai ruang buat kanak-kanak yang ingin belajar membuat kek bersama pembuat kek terlatih.
Baru-baru ini Aaron Aziz dan juga isterinya sempat membuat kenduri kesyukuran bersama para peminat Aaronatorsnya di kafe itu dan telah memuatnaik gambar di laman sosial Instagram. Nampaknya makin murah rezeki Aaron dan keluarga. Apapun, bagi ibubapa yang ingin membuat aktiviti bersama anak-anak anda, bolehlah ke Kidz And Creme ini yang beralamat di No 5, Jalan Setia Dagang, U13/AK Sunsuria, 7yh Avenur, Setia Alam. Anda boleh lawati www.kidzandcreme.com untuk maklumat lanjut.

BACA:  Nampak Happy, Tapi Sebenarnya 6 Selebriti Ini Paling Sunyi
Tags: Aaron Azizkelas buat kek kanak-kanakkidz and cremerestoran aaron aziz


Aamir Khan Pegang Watak Atlet Dalam Pembikinan Semula Filem Forrest Gump

Jarang sekali kita melihat pembikin filem mahu melaksanakan karya yang berbentuk filem biografi kerana bukan mudah untuk para pelakon menggambarkan sifat seseorang pada kadar yang sebenar-benarnya secara menyeleruh dan sempurna.
Namun begitu, baru-baru ini khabarkan bintang megastar Bollywood, Aamir Khan, bakal melakonkan kembali watak atlet marathon dalam pembikinan semula filem Amerika yang diinspirasikan dari filem “Forrest Gump” terbitan 1994 arahan pengarah Robert Zemeckis serta penulis skrip Eric Roth.
Menurut laporan Star2.com, Aamir Khan akan memegang watak sebagai atlet Samir Sigh yang pernah memecahkan rekod larian sepanjang 13,750km selama 7 bulan 6 hari semata-mata berimpian mahu mengumpul dana untuk ahli keluarga tentera Syahid di India. Menurut sumber lagi, larian itu dilakukan Samir pada jarak  100km setiap hari dalam masa 100 hari lamanya!
 Samir Sigh, atlet marathon kebanggaan India. Sumber: Google Images
Samir Sigh adalah seorang atlet dan tokoh perwira di India (meskipun kurang dikenali netizen) kerana kesetiaan dan keutuhan jiwanya yang sanggup bersusah payah demi menggembirakan hati insan lain yang kurang bernasi baik.
Menurut sejarahnya, pada 5 Disember 2017, jejaka berbangsa Punjab itu telah berlari menerusi jalan Selatan India ke Kanyakumari, sebelum ke Kolkata dan seterusnya berlari ke daerah Utara-Timur. Selepas itu, Samir Sigh menuju pula ke sempadan Nepal dan akhirnya berhenti berlari di Himalaya untuk sampai ke Jammu via Srinagar.
 Samir Sigh berlari. Sumber: Pinterest
Menurut portal thebetterindia.com pula, pada tahun yang sama, Samir Sigh telah menghabiskan masa 3 bulan untuk berlari dari sekitar pelusuk Mumbai dan hidup berasaskan ihsan bantuan orang ramai termasuk perkakas seperti pakaian dan makanan demi mendapat pulangan cuma sebanyak RM11.20 sehari.
BACA:  Seriuslah?! 6 Selebriti Dilaporkan Telah Disaman Oleh Peminat Sendiri Sumber: Google Images
Waktu itu, Samir Sigh sukar mendapatkan penaja namun dua orang pembikin filem Mumbai iaitu Vikram Bhatti dan Vandana Bhatt menyokong dan membantu beliau dengan mempopularkan beliau di mata orang ramai sebagai “The Faith Runner” sekaligus membangunkan sebuah laman Facebook rasmi untuk mengutip dana bagi membantu meringankan beban Samir dan merealisasikan impiannya untuk terus berlari yang merupakan minat dan kebolehannya sebagai atlet marathon.
Tonton Trailer Filem Forrest Gump 1994

https://www.youtube.com/watch?v=uPIEn0M8su0Video can’t be loaded because JavaScript is disabled: Forrest Gump TRAILER (https://www.youtube.com/watch?v=uPIEn0M8su0)

Untuk pengetahuan semua, Samir Sigh pernah menyatakan bahawa dia adalah seorang anak petani yang datang daripada kawasan kampung kecil dipanggil Madhya Pradesh. Tugasnya setiap hari sedari kecil adalah untuk menghantar 20km guni bijirin dari kampungnya ke kampung yang satu lagi dan atas sebba itu juga, beliau terinspirasi untuk menjadi seorang pelari yang mampu memberi manfaat buat semua.
 Foto -Star2.com
Jelas laporan Star2.com lagi, filem remake “Forrest Gump” versi Bollywood yang dilakonkan Aamir Khan dijangka tayang di pawagan sekitar tahun hadapan.
SUMBER 1, 2
Tags: Aamir Khan Berlakon Jadi Atlet PelariAamir Khan Kena Kurangkan Berat BadanAtlet MarathonAtlet Pelari IndiaForrest Gump Versi BollywoodPelari Marathon Kebanggaan IndiaRemake Filem Forrest GumpSamir SighSiapa Samir Sigh


Pilihan Konsep Modest Dari Khoon Hooi, 5 Gaya Sesuai Untuk Aidiladha

Raya, raya, raya! Selamat Hari Raya
Tinggal lebih kurang seminggu sahaja lagi kita akan menyambut Hari Raya Aidiladha. Jadi sudah sediakah persiapan untuk menjelang raya kali ini? Jangan saat Aidilfitri sahaja anda rancak mengayakan baju raya.
Jadi untuk anda mencari idea baju raya yang eksklusif dan sederhana. DIVA bawakan satu jenama dari pereka fesyen terkemuka tanah air, Khoon Hooi. Ia sentiasa menjadi pilihan selebriti A-list seperti Marion Caunter, Ella, Ziana Zain dan ramai lagi.

View this post on Instagram

A post shared by marioncaunter (@marioncaunter)

Berikut lima rekaan yang masih lagi menjaga peribadi sebagai seorang Muslimah, bersederhana dan mengekalkan keanggunan anda.
#1 Hiromi in Mauve [RM4100]
Ciptaan terbaru Khoon Hoi yang apa dilihat mengetengahkan konsep potongan busana asal Jepun. DIVA memilih Hiromi kerana ia seakan kebaya labuh yang terbelah dibahagian bawah. Ukur lilit baju yang longgar dan berlengan panjang cukup sesuai untuk kekal bertutup molek. Biarpun ia bukanlah rekaan tradisional tempatan, tetapi masih boleh dibawa sebagai gaya hari raya.
Foto – KHOON HOOI
#2 Joyo in Topaz [RM2500]
Kaftan ialah pilihan terbaik untuk digayakan pada hari perayaan begini. Kaftan Joyo dalam warna hijau kebiruan terang ini cukup menarik perhatian. Apatah lagi ditambah perincian bulu dibahagian hujung lengan. Kaftan mewah ini 100% dari sutera yang sejuk, lembut dan menyerlahkan sisi jelita anda.
Foto – KHOON HOOI
#3 The Cotton Story : Becca in Tangerine [RM1095]
Hari raya tapi kenapa dress begini pula? DIVA pilih dress kemeja labuh ini untuk digayakan pada hari raya kedua atau ketiga. Anda terlihat lebih kasual, namun masih kekal feminin ketika bertandang rumah sanak-saudara. Warna oren terang ini pula membangkitkan mood raya yang ceria dan gembira!
Foto – KHOON HOOI
#4 Ratu In Fuchsia [RM2800]
Umpama permaisuri tanah arab apabila menata lihat rekaan kaftan Khoon Hooi kali ini. Ia menambah sedikit tekstur pada bahagian atas baju dan dibawa labuh belakang. Bagi anda yang suka gaya ringkas tapi masih mencuri perhatian, kaftan dalam warna merah jambu terang ini DIVA cadangkan untuk anda.
Foto – KHOON HOOI
#5 Dhia [RM3500]
Mahu kekal klasik dan tradisional, potongan Kurung Pahang cukup sempurna untuk Aidiladha ini. Potongan puff pada bahagian bahu baju menambah seri lagi. Tidak cukup dengan itu, garis leher dan hujung lengan dirias bersama hiasan kristal dan mutiara. Fabriknya pula kemas tegap dengan hiasan timbul. Sungguh cantik!
Foto – KHOON HOOI
Rekaan ini pihak Khoon Hooi masih lagi menerima tempahan. Namun, anda harus membuat pra-tempahan seawal 15 hari atau 30 hari mengikut koleksi.
Selamat bergaya dan Hari Raya Aidiladha!
BACA:  Hanya Sedikit Yang Berbeza, Chanel Kembalikan Jam Tangan Ikonik Tahun 1987
Tags: baju kebaya khoon hooibaju raya khoon hooikhoon hooi malaysia


Cegah Penuaan Kulit Dengan Rangkaian Rejuvenate Dari FACE inc

Semakin berumur, memiliki kulit halus tanpa cela adalah impian bagi semua golongan wanita. Jenama rangkaian kecantikan FACE inc dari Perancis ini mengetengahkan solusi mudah untuk memulihkan kondisi kulit yang terjejas dek kerana masalah berkaitan dermatologi atau penyakit kulit yang lazim.
Untuk wanita yang kian berusia, kehilangan keanjalan kulit semula jadi sedikit sebanyak mendorong diri individu untuk tampil kurang berkeyakinan. Justeru, FACE inc keluar dengan tiga lagi produk bermutu yang mengandungi khasiat bermanfaat untuk merangsang penghasilan kolagen sekaligus mengembalikan kulit yang muda remaja secara berkesan!
Foto -Arkib Wanista
Rangkaian The Face Inc Rejuvenate Regime yang terdiri dari tiga produk utama termasuklah Cell Renewel, Collagen Boost dan Antioxidant akan bantu melembapkan kulit dari dalam menggunakan bahan kandungan yang aktif untuk memelihara kolagen kulit dari menjadi rapuh serta merangsang pertumbuhannya.
Cell Renewel 30ml (RM198.00)

Sejenis cecair esen yang tidak berwarna ini bertindak untuk merangsang pertumbuhan kolagen dalam kulit sekaligus mengurangkan kedutan halus serta memulihkan kembali tona tidak sekata pada tekstur kulit. Ia mengandungi ramuan ekstrak daun teh hijau iaitu sumber antioksidan paling hebat serta agen anti-penuaan.
Collagen Boost 30ml (RM288.00)

Cairan seperti susu yang tidak melekit ini mengandungi Argireline iaitu komponen yang bisa mengurangkan kedutan yang disebabkan dari tindak balas ekspresi muka serta memberi kenajalan optimum kepada kulit. Dalam masa yang sama, Collagen Boost akan memelihara kolagen dari menjadi rapuh serta merangsang pertumbuhan sel-sel kulit baru.
Antioxidant (RM268.00)

Sejenis gel lut sinar yang mengandungi Vitamin C untuk menggalakkan penghasilan kolagen serta keanjalan pada kulit wajah.
Bukan itu sahaja, gel antioksidan ini turut berkesan untuk membantu mengawal kulit dari terjebak dengan ciri-ciri penuaan.
BACA:  "Dah Macam Darah Period" - Demi Jual Mekap Baru, Kylie Jenner Diselubungi DarahUntuk keterangan lanjut, sila layari thefaceinc.com/MY atau lawat laman Facebook FACE inc Malaysia di www.facebook.com/thefaceincmalaysia. Semua produk dan rangkaian penjagaan wajah FACE inc boleh dibeli dari cawangan gedung kecantikan dan kosmetik SASA di seluruh Malaysia.
Tags: anti penuaanCegah Penuaan Dengan The Face Inc Rejuvenate RegimeFace IncJenama Produk Kecantikan PeranciskecantikankosmetikRangkaian Penjagaan Wajah


Tersebarnya Gambar Mesra… Pelakon Lelaki Dituduh Songsang

Kontroversi melibatkan pelakon Iqram Dinzly yang dikatakan gay heboh diperkatakan apabila gambar serta perbualan Whatsapp yang berbaur lucah bersama pasangannya didapati tersebar di internet.
Orang ramai mula mempersoalkan orientasi seksual pelakon itu. Adakah Iqram Dinzly seorang homoseksual?
Hal bermula apabila sebuah portal hiburan memuat naik gambar seorang pelakon dan pengacara, Iqram Dinzly yang dipercayai memasuki kelab malam dan melakukan hubungan songsang dengan seorang pelajar Malaysia di London.
Salinan whatsapp berbaur lucah bertarikh 26 November 2013 sehingga 20 Disember 2013 dipercayai merupakan perbualan antara Iqram dan ‘pasangan’nya tersebar di internet. Sumber mengatakan Iqram turut menghantar sekeping foto alat sulitnya. (Sumber:Ohbulan.com)

Walaubagaimanapun, Iqram dilihat mempertahankan perbuatannya itu dengan menyifatkan ianya hanyalah satu gurauan bersama rakan sahaja.
“Dia merupakan teman saya. Pada saya, ia merupakan perkara biasa kerana saya selalu bergurau dengan rakan-rakan lain dan saya sendiri menganggap ia hanya perkara biasa sahaja. Bukan setakat dia, malah saya turut bergurau dengan rakan-rakan lain perkara yang sama juga. Bagi saya, ia tidak menjadi masalah.”
Malah, kenyataan Iqram juga mendapat sokongan rakan artis, Soo Wincci. Melalui Instagramnya, perbualan lucah tersebut hanyalah sebagai satu dare yang perlu dilakukan oleh Iqram. Malah, Soo Wincci tidak tahu ianya menjadi suatu isu yang besar sehingga serius diperkatakan. (Sumber:ammboi.com)

BACA:  Lakukan Perkara Ini Bila Si Dia Sakiti Perasaan Kamu
Tags: homoseksualiqram dinzlyiqram dinzly gay?Iqram Dinzly Seorang Gay?kontroversi iqram dinzlypelakon iqram dinzly


Kekal Menawan! Lihat Wajah Jennifer Lopez Tanpa Mekap

Menurut kajian yang dilakukan di Wales sebelum ini, ramai lelaki lebih tertarik dengan wanita yang memakai solekan 40 peratus kurang daripada solekan biasa mereka. Jadi cuba jauhkan pemerah pipi, maskara tebal, gincu berwarna merah terang apabila anda ingin menarik minat lelaki idaman anda.
Kalau selebriti punya situasi, ke mana sahaja mengenakan mekap, setiap hari mekap. Pernah terbayang bagaimanalah agaknya rupa mereka tanpa secalit mekap di wajah, adakah kita cam atau langsung tidak mengenali mereka. Walaubagaimanapun, setengah selebriti memang dilahirkan pakej lengkap dan kekal menawan dan sempurna tanpa mekap seperti penyanyi hot Jennifer Lopez. Walau tanpa mekap, Jlo masih kekal cantik menawan dilahirkan natural beauty.
Walaupun kita selalu lihat pelakon serta penyanyi ini dengan solekan tebal tetapi dengan bare faced juga dia masih anggun dengan kulit wajah yang bersih. Malah, pada 15 Jun lalu, Jlo sempat selfie dengan caption ‘No Makeup Day’, ramai peminat memuji kulitnya yang flawless tanpa lingkaran hitam, eye bag dan kedutan.
Menurut Jlo, dia amalkan minum air yang banyak dan makan makanan yang sihat, ia akan memberi kesan langsung pada kulit kelihatan lebih sihat dan lebih cerah.
Lihat wajah pelakon yang sudah mencecah 44 tahun, kekal hot dan cun.
withoutmakeupcelebritiespictures.blogspot.com

www.usmagazine.com

www.usmagazine.com

www.express.co.uk

hollywoodlife.com

popcrush.com

www.pictures.yt
BACA:  Coach Perkenal Kempen Percutian 'Feel the Wonder', Dibintangi Jennifer Lopez...
Tags: gambar jlo tanpa mekapjennifer lopezjlojlo tanpa mekapmuka jlo tanpa mekapwajah jlo tanpa mekap


Ayuh Reka Helmet Stormtrooper Anda Sendiri Bersama Disney XD!

Berita menarik buat para peminat tegar Star Wars! Seperti yang sudah sedia maklum, Disney XD sentiasa menyediakan hiburan animasi aksi terbaik buat para penontonnya.
Walaupun saluran itu ditayangkan bagi menarik lebih 98% golongan penonton kanak-kanak dan remaja, tetapi ia tidak pernah gagal untuk menarik para peminat Star Wars yang terdiri daripada golongan dewasa juga.
Kini, Disney XD sedang giat mempromosikan rancangan Star Wars Rebels musim yang ke-2, dan bagi memberi lebih keseronokan kepada anda, anda semua diundang untuk menyertai kempen mengubah suai aksessori ikon Star Wars itu.
Mesti anda tidak pernah terfikir yang anda boleh mengubah suai Helmet Stormtrooper mengikut cita rasa anda sendiri kan? Jangan gusar kerana kempen anjuran Disney Channel dan Disney XD ini membolehkan para peminat Star Wars melakukannya!
Jom sama-sama kita meluahkan kreativiti dan idea di luar kotak dengan menyertai kempen ubah suai Helmet Stormtrooper ini! Mudah, anda hanya perlu layari www.designyourhelmet.asia, daftar diri sebagai ahli dan mula menebarkan daya kreativiti anda dia atas kanvas rekaan! Setelah selesai, anda boleh “save” dan hantarkan rekaan anda bagi menyertainya pertandingan kempen ini.

Kanvas kosong untuk anda lakukan rekaan pengubah suaian terhadap Helmet Stormtrooper.

Gunakan pilihan menu yang berada di bahagian kanan anda untuk membuat pilihan warna dan penambahan kesan yang lebih dramatik pada rekaan!

Para peserta berpeluang untuk memenangi hadiah menarik termasuk hadiah utama berbentuk tiket menyertai sambutan Star Wars di London pada tahun 2016 untuk dua orang dewasa atau empat orang ahli keluarga! Manakala lapan lagi pemenang bertuah bakal menerima hadiah ekslusif lain iaitu Wii-U dan pek permulaan Disney Infinity 3.0! Jangan lepaskan peluang untuk sertai pengembaraan yang mendebarkan ini!

Jangan lupa tonton episod baru Star Wars Rebels Musim ke-2 dari 24 Oktober, setiap hari Sabtu pada jam 8.30am hanya di Disney XD, saluran Astro 617 dan Astro HD 637 dan di Disney Channel, Astro 615!
BACA:  "Tolong Pecat" - Peminat Kecewa Tengok Rambut Angelina Jolie Ketika Premier The Eternals
Tags: afdlin shaukiDisney ChannelDisney XDHelmet StormtrooperKempen Ubah Suai Helmet StormtrooperKreatifPeminat Star Warsstar warsStar Wars Rebels Musim Ke-2Stormtrooper


Wangian Baru Victoria’s Secret Dark Angel Mengasyikkan

Tidak dinafikan, semua gadis dan wanita di luar sana pasti selalu berangan untuk berada di atas peragaan pertunjukan fesyen Victoria’s Secret.
Victoria’s Angels adalah golongan supermodel sempurna yang tidak hanya menjadi kegilaan para pria, malah juga para wanita umumnya yang selalu mengimpikan gaya glamour dan ingin sentiasa kelihatan cantik seperti Miranda kerr, Behati Prinsloo, Candice Swanepoel, Alessandra Ambrosio, Taylor Marie Hill, Adriana Lima dan ramai lagi.
Behati Prinsloo sewaktu pertunjukan fesyen Victoria’s Secret 2014 bertemakan Angel Ball. Foto -meltyfashion.fr
Setiap langkah di atas pentas peragaan dipacu dengan penuh rasa keyakinan, Victoria Angels adalah idaman semua!
Victoria’s Secret Angel Original. Foto -Arkib Wanista
Baru-baru ini, Victoria’s Secret dengan bangganya mengumumkan wangian baru mereka -Dark Angel (Warm) yang selari dengan siri wangian Victoria’s Secret Angel kegemaran ramai terdiri daripada Victoria’s Secret Angel Original (Floral) dan Victoria’s Secret Angel Gold (Fruity Floral).
Victoria’s Secret Angel Gold. Foto -Arkib Wanista

Dark Angel lebih memukau, diinspirasi daripada bauan ringan dan ghairah. Menampilkan ciri yang disebati dengan nota bau-bauan pelbagai terdiri daripada bunga Almond, nektar mangga dan latte karamel sekaligus bantu menyerlahkan sifat seksi diri anda!
Isabelli Fontana – Angel Ball. Foto -pinterest.com
Gabungan yang cukup serasi untuk sesebuah wangian. Manis dan ghairah, mencetuskan ciri kesucian serta pengembaraan.
Selain itu, rekaan botol dark Angel ini juga diselimuti warna hitam dan ombre merah jambu yang tampak nakal.
Terdapat dalam saiz botol wangian 50ml dan 100ml. Manakala 7ml untuk wangian Dark Angel dalam botol genit rollerball. Bagi losyen wangian pula hanya terdapat dalam saiz 250ml.
Lily Aldridge – Angel Ball. Foto -pinterest.com
Untuk maklumat lanjut, sila layari www.victoriassecret.com
BACA:  Guna Beras Pulut Miliki Kulit Lembut Dan Bebas Kedutan!
Tags: fesyenkecantikanMinyak Wangi BaruVictoria's Secret Dark AngelWangian Victoria's Secret Angel


Menenangkan Kulit Sensitif, Patut Ramai Guna Dr. Jart+ Cicapair Re-Cover Cream!

Setiap wanita impikan kulit wajah yang bersih dan sihat, jauh daripada segala cela.
Oleh itu, lindungi kulit dari tekanan persekitaran yang berbahaya, meneutralkan kemerahan dan menutupi noda dengan Cicapair Re-Cover Cream SPF 40/PA++, produk viral kesukaan para wanita.
Makmal Dr.Jart + mengembangkan penyelesaian kulit ini dari tumbuhan herba Asia, Centella Asiatica, yang dapat menenangkan kulit sensitif dan jengkel dengan serta-merta.
Bagus Untuk Sembunyikan Kemerahan & Sesuaikan Warna Kulit
Krim ajaib ini membetulkan dan menyembunyikan kemerahan dengan menyesuaikan warna kulit, sambil melindunginya dengan SPF 40 / PA ++.

Foto – Dr.Jart+

Krim ini menenangkan kulit kering dan jengel sambil memperbaiki penampilan kulit. Ia dapat digunakan sebagai alas solek atau untuk perlindungan sepanjang hari dan litupan semula jadi.
Viral Di TikTok
Sekiranya anda gemar menonton video mekap dan skincare di TikTok, anda mungkin pernah melihat produk ini menjadi ‘watak’ utama. Krim hijau ini menghilangkan kemerahan, dan kelihatan sangat sempurna sehingga tidak perlu lagi foundation.
https://www.tiktok.com/foryou?is_copy_url=1&is_from_webapp=v1&item_id=6883869248498830598#/@bauerbeauty/video/6883869248498830598
Cicapair Re-Cover Cream membantu menenangkan kulit sensitif yang mungkin meradang atau jengkel. Ia juga membantu meningkatkan kekuatan kulit dan kemampuan regenerasi sel. Sangat bagus untuk orang yang mempunyai jerawat, rosacea atau mereka yang ingin meratakan warna kulit.

 @danahassonn
NO MORE FOUNDATION??? @drjart.us just changed my whole makeup routine!! 😱😱 #ProblemSolved IG: DANAHASSONN
 ♬ Viva La Swing aka #SandoTwist by @Abiud_Sando – themurphyfamsounds

Bahan Utama Produk

Centella RxTM (Centella Asiatica Extract + Green Repair Herbs) – Menenangkan dan melindungi kulit.
CicabondTM (Arabinogalactan + Mineral) – Menenangkan dan memperbaiki kulit yang peka dan menguatkan penghalang kulit dengan turunan tumbuhan ivy dan mineral.
JartbiomeTM (Berasal dari probiotik yang terdapat pada kulit manusia yang sihat) – Inovasi terbaru yang memanfaatkan kekuatan probiotik untuk menormalkan mikroorganisma baik yang hidup di dalam kulit sambil menyeimbangkan keadaan kulit yang sihat.

Foto – Hello Giggles

Cara Guna
Selepas toner dan serum, sapukan sebilangan kecil di hujung jari anda. Sapu merata ke seluruh wajah, tumpukan produk pada kawasan yang kemerahan dan memerlukan litupan.
Kalau anda nak cuba produk ini, ia berharga 55ml, RM205 dan 15ml, RM65. Dapatkan di Sephora dengan klink link ini.

Foto – Dr.Jart+

Selamat Beramal!
BACA:  Miranda Kerr Kongsi Cara Bersiap Ringkas Setiap Pagi, Hanya 15 Minit!
Tags: Dr. Jart+ Cicapair Re-Cover Creamdr.jart+ color correctingdr.jart+ viralproduk dr.jart+produk korea dr.jart+


Upgrade! Victoria Secret Dah Mula Jual Pakaian Bersaiz Besar

Sementara banyak peruncit yang mengalami kejatuhan dalam dunia perniagaan akibat pandemik COVID-19, jenama Victoria Secret masih lagi kekal dan berkembang dalam aktiviti penjualannya.
Ini kerana kebanyakan peminat menyukai dan menyokong jenama ini setelah menggunakan beberapa jenis bentuk badan dalam kempen baru-baru ini.
Jika tahun-tahun sebelum ini, Victoria Secret terkenal dengan model-model yang mempunyai badan yang langsing dan seolah-olah ‘mendiskriminasi’ wanita yang bersaiz besar.

Foto – The Today Show

Tetapi semuanya berubah selepas mereka mula mengambil model yang mempunyai bentuk badan curvy seperti Devyn Garcia dan Candice Huffine.
“Ketika musim panas, Victoria Secret mula melihat pandemik yang berlaku ini sebagai butang mula semula.
Dan pada masa yang sama, kami telah mengkaji kesemua perkara dan mengambil keputusan untuk tampilkan model bersaiz besar dalam kempen akan datang”, ujar ketua eksekutif A Line Partners.
Berbeza dengan sebelum ini, Victoria Secret telah dikecam apabila Ed Razek iaitu ketua pemasaran jenama tersebut telah mengatakan wanita bersaiz besar dan transgender tidak boleh memasuki persembahan catwalk kerana pertunjukan tersebut adalah fantasi.

Foto – Victoria’s Secret (Instagram)

Tetapi selepas pandemik berlaku, jenama ini telah mengambil inisiatif untuk memperluaskan asas para penggunanya iaitu dengan menambah pelbagai jenis saiz. Kalau kamu lihat, saiz bra telah dipelbagaikan ukurannya. Manakala pijama telah dikeluarkan dalam pelbagai saiz sehingga XXL.
Pembaharuan yang dilakukan oleh Victoria Secret ini telah mendapat sambutan yang sangat baik dan positif daripada peminat dan pelanggan sama ada yang lama mahupun yang baru.

Foto – Victoria’s Secret (Facebook)

Disebabkan oleh pembaharuan itu, jenama ini telah menghadapi peningkatan sebanyak 4% manakala dalam talian telah meningkat sebanyak 42%.
BACA:  Persalinan Anggun & Timeless, Lihat Koleksi DVF Yang Paling DIVA IdamkanKempen yang dijalankan pada akhir tahun lalu telah mendatangkan perubahan. Kini, jenama Victoria Secret mula melancarkan kempen yang menyokong pelbagai jenis kecantikan tanpa mengira saiz dan bentuk badan.
Jadi kamu tidak perlu lagi risau jika badan tidak seperti model Victoria Secret kerana pakaian mereka boleh didapati dalam ukuran saiz badan kamu!
RUJUKAN: 1, 2
Tags: model plus size victoria secretpakaian dalam victoria secretsaiz pakaian victoria secretvictoria secret plus sizevictoria secret ukuran saiz badan besarvictoriaz secret


#DIVAKongsi Senarai Buku Selebriti Wajib Habis Baca Tahun Ini!

Cabar diri anda untuk menghabiskan lebih banyak membaca buku dari screen-time media sosial!
Setiap dari diri kita pasti meminati genre bacaan tertentu, samalah seperti menonton filem atau mendengar muzik. Banyak cabang penulisan yang membantu kita berada diluar sempadan hidup. Orang kata bila membaca buku, umpama kita telah berhijrah ke tempat lain.
Bagi seorang bibliophile mesti ada sahaja buku ingin dijadikan koleksi. Sebelum tahun 2022 melabuhkan tirai, ada beberapa buah buku hasil nukilan selebriti yang wajib menjadi bacaan anda.
Ia banyak menceritakan kisah latar belakang kehidupan mereka sebelum berjaya di pentas dunia. Ada yang boleh buat kita ketawa, menangis dan sudah tentu menjadikan kita lebih dekat dengan mereka.
Ini pilihan buku DIVA yang harus ada dalam perpustakaan mini anda;
#1 Trevor Noah – Born To Crime
Foto – The Book Castle
Kisah suka duka yang penuh dengan pengajaran di sebalik hidup kanak-kanak pelawak terkenal Trevor Noah. Siapa sangka buku hidup berkisarkan kekejaman Arpatheid di Afrika Selatan boleh jadi penghibur. Setiap yang duka, Trevor mendidik pembaca untuk mencari yang positif.
#2 Jessica Simpson – Open Book
Foto – The New Yorker
Penulisan terbaru dari ratu pop Jessica Simpson yang telah lenyap dari radar pentas nyanyian. Banyak perkara yang tersingkap dari setiap helaian yang dikongsi oleh Jessica. Begitu jujur dengan kesilapan, kesusahan dan waktu diri terumbang-ambing dengan gosip liar. Ulasan dari pembaca, rata-rata salute dengan Jessica Simpson dan cukup berpuas hati dengan buku ini.
#3 Michelle Obama – Becoming
Foto – The Lily
Tinta kehidupan seorang isteri bekas Presiden Amerika Syarikat ke-44. Mainan politik dalam buku ini mungkin sekadar 10% tapi yang lain-lain tentang kehidupan miskin yang telah menaikkan siapa Michelle Obama. Dengar kata, ramai yang menangis bila membaca ‘Becoming’. Salah satu buku inspirasi untuk semua orang dewasa yang tercicir dalam kehidupan kanak-kanak. You matter!
#4 Scrappy Little Nobody – Anna Kendrick
Foto – Tom + Lorenzo
Buku yang pelik, kasar dan terbuka dari pelakon Anna Kendrick. Nampaknya Anna membuka pekung tentang perjalanan dia dalam dunia hiburan Hollywood. Bahkan tentang seksualiti dia turut cerita dan ramai yang boleh berkait tentang kisah itu. Berminat?
BACA:  [Lihat Gambar] Emma Watson Dan Pixie Cut Kembali Muncul Dalam Iklan Prada#5 Drew Barrymore – Wildflower
Foto – The Book Castle
Ini bukanlah biografi penuh tenatng Drew Barrymore tapi lebih kepada pengalaman hidup sewaktu bergelar kanak-kanak. Tak sangka, sinonim dengan tajuk buku ‘Wildflower’ Drew banyak mengaitkan alam semulajadi dalam moment kehidupannya. Buku bersifat ceria, positif dan motivasi sesuai untuk jadi bacaan ringan harian.
#6 Ali Wong – Dear Girls
Foto – Read Brightly
Buku hasil pelawak Ali Wong memang jadi fenonema kerana ia cukup relatable untuk mana-mana wanita seluruh dunia. Tidak seperti selebriti lain, Ali menggunakan penceritaan seperti menulis surat untuk kedua anak perempuannya. Segala nasihat tentang pekerjaan, hubungan seksual, percintaan, perkahwinan dan banyak lagi. Tapi ia tulisan yang cukup segar, moden dan kelakar!
Selamat membaca dan melayari dunia baru!
Tags: buku biografi selebritibuku selebriti terbaikbuku tulisan artis


[Temu Bual] Rutin Harian Jadi Mudah Dengan Produk Semula Jadi Yein&Young

DIVA yakin pasti ramai yang pernah dengar tentang jenama kecantikan yang bersih dan minimalis; Yein&Young. Sekadar info, Yein&Young menawarkan produk kecantikan dan badan yang tidak mengandungi bahan tambahan bahaya yang tidak diperlukan oleh kulit.
Demi memenuhi permintaan dan kembali kepada asas; Yein&Young diperbuat daripada bahan organik berkualiti yang menjaga kesejahteraan dan juga alam sekitar. Untuk mengetahui lebih lanjut mengenai jenama ini, ikuti temu bual eksklusif Leong Wei Yein iaitu pengasas Yein&Young (LWY) bersama DIVA (D) di bawah;
D: Bagaimana Yein&Young mendapat idea untuk hasilkan produk yang berbeza (custom-made) mengikut keperluan dan permintaan?

Foto – Yein&Young (FB)

LWY: Apabila mengetahui seseorang rapat menghidapi kanser dan betapa sensitifnya mereka pada produk yang digunakan; maka terhasil idea Yein&Young. Kami menawarkan rangkaian penjagaan kulit daripada bahan organik berkualiti yang menjaga kesejahteraan dan alam sekitar.
D: Untuk proses penapisan bahan mentah setiap produk pula, bagaimanakah Yein&Young melakukannya?

Foto – Yein&Young (FB)

LWY: Kami sangat teliti dalam memilih bahan dan setiap bahan mentahnya adalah disahkan organik. Bahan-bahannya perlu ditanam, dituai dan diproses mengikut piawaian antarabangsa organik Ecocert atau USDA. Kami juga mengeluarkan bahan yang tidak gunakan bahan sintetik atau alergen seperti minyak wangi atau warna.
D: Apakah cadangan essential oils yang boleh Yein&Young sarankan pada mereka yang mahu campurkannya dalam produk?

Foto – Yein&Young (FB)

LWY: Sesetengah orang ada alahan terhadap minyak wangi. Dalam produk tanpa wangian, kami sarankan untuk campurkan produk dengan pati tumbuhan semula jadi; Lavender Oil, Peppermint Oil atau Lemon Oil. Minyak yang berasaskan tumbuhan semulajadi ini dapat berikan manfaat terapeutik yang baik kepada kulit, kesihatan mental dan emosi.
BACA:  'Rahsia' Jenama HABIB Jadi Inspirasi, Bukan Sekadar Berlian & Barangan Kemas BiasaD: Kongsikan apa kelebihan mencampurkan essential oils dalam produk tersebut.

Foto – Yein&Young (FB)

LWY: Sebagai contoh, Lavender Oil menyembuhkan kulit dan juga membantu menenangkan emosi dan menggalakkan tidur yang lena. Lemongrass Oil bagus untuk penggemar aktiviti luar; melindungi daripada serangga dan melegakan gigitan. Lemon Oil adalah minyak tulen daripada kulit limau, ia membantu memberi tenaga dan membersihkan kulit anda serta menaikkan mood pada masa yang sama.
D: Bolehkan Yein&Young syorkan beberapa produk yang sesuai untuk setiap jenis kulit?

Foto – Yein&Young (FB)

LWY: Selain pensijilan Halal, produk Yein&Young disahkan sesuai untuk mereka yang berkulit sensitif dan lembut. Untuk produk yang sesuai dengan setiap jenis kulit, kami syorkan Yein&Young Organic Castile Soap, losyen, syampu dan perapi.
D: Di manakah pengguna boleh dapatkan produk Yein&Young?

Foto – Yein&Young (FB)

LWY: Pengguna boleh beli produk Yein&Young di [WEB] rasmi dan beberapa lokasi lain seperti Craftiviti di Petaling Jaya, Cziplee di Bangsar, HIPSalon di TTDI dan Pharmacy@Publika dimiliki oleh Aluxcare Wellness.
“Kami hanya mengeluarkan produk semula jadi, khas untuk mereka yang menghargai bahan organik dan alam sekitar serta inginkan produk berkualiti tinggi.”- Yein&Young.
Tags: produk yein&youngyein&young


Kose Sekkisei Tampil Dalam Koleksi Sakura Edisi Terhad

Bila bicara mengenai kulit yang bertekstur halus, terhidrat dan telus, wanita di serata dunia mempercayai ikon kecantikan Kose Sekkisei.
Sejak dilancarkan pada tahun 1985, ia sememangnya diminati ramai dan sentiasa disyorkan sebagai produk penjagaan kulit unggul. Rumusan purba ‘resepi bagi kulit cantik dan telus’ ini mengandungi lebih daripada 100 jenis tumbuhan oriental, mewujudkan formulasi harmoni yang meresap jauh ke dalam kulit untuk tona yang cerah dan sekata.
Rumusan ekstrak tiga serangkai – Ekstrak Biji Jelai, Ekstrak Anjalika dan Ekstrak Melohtria, menembusi jauh ke dalam kulit, memberikan kesan kelembapan serta melindungi kulit daripada persekitaran yang ekstrem, memastikan ianya dalam keadaan sempurna.
Tahun ini, Sekkisei boleh didapati dalam koleksi Sakura edisi terhad di mana satu lagi ikon Jepun – bunga Sakura – menghiasi bahagian luaran Sekkisei Lotion dan Kit Percubaan Sekkisei .
Koleksi Sakura edisi terhad ini boleh didapatkan di semua Kose kaunter sehingga stok masih ada. Untuk info lanjut, anda boleh semak di Facebook KOSÉ.
BACA:  Bunuh 99.999% Kuman, Produk Mandian Antibakteria Jenama Ini Pilihan DIVA
Tags: koleksi sakura edisi terhadkose malaysiakose sekkise sakuraKose Sekkiseikose sekkisei koleksi sakura edisi terhadproduk kosesakurasekkisei


Cara Dapat Kulit Bersih Tanpa Cela : Guna 4 Bahan Ajaib Ini

Selalu kita dengar ramai wanita merungut dengan wajah yang mudah berjerawat dan bercela. Mereka berpendapat agak sukar untuk mendapatkan kulit wajah yang bersih semulajadi. Tidak hairanlah, banyak produk kecantikan menawarkan penyelesaian kepada masalah itu, namun hasilnya agak kurang memuaskan.
Jadi, daripada anda berhabisan duit membeli produk kecantikan yang belum tentu bermanfaat buat kulit wajah anda, apakata mulai hari ini anda cuba sesuatu yang baharu dan lebih bersifat semulajadi. Ini, kami kongikan 5 bahan yang boleh digunakan bagi mendapatkan kulit wajah bersih tanpa cela.
1. Serbuk Kunyit
Untuk hasil terbaik, campurkan sedikit serbuk kunyit bersama yogurt, ditambah dengan sedikit madu ataupun minyak zaitun, kemudian sapukan pada wajah dan biarkan selama 10-15 minit.
2. Minyak Jojoba
Minyak jojoba adalah sama dengan sebum yang kulit anda hasilkan. Dengan menepuk sedikit minyak jojoba pada wajah, kulit wajah anda akan ‘tertipu’ untuk mempercayai ia menghasilkan minyak mencukupi, sekaligus melambatkan pengeluaran minyak.
3. Cuka Epal
Ramai orang minum cuka epal untuk mendapatkan kulit yang lebih baik, namun ia juga boleh disapukan pada wajah. Ia terdiri daripada asid yang akan membantu membersihkan liang-liang pada wajah anda.
4. Kentang
Untuk membantu memudarkan kesan jerawat lama, potong kentang pada separuh dan sapukan pada parut tersebut. Enzim yang terdapat dalam kentang akan membantu kulit bercela untuk sembuh secara semulajadi.
Mudah, bukan? Selamat mencuba!
BACA:  Tips Pilih Shade Cushion Supaya Mekap Tak Jadi Kelabu
Tags: cara dapat kulit bersihkecantikankecantikan wajahtip kecantikan


Percutian Kamu Lebih Unggul Dengan Koleksi TUMI Musim Luruh 2022

Jenama pilihan untuk bagasi, TUMI menjanjikan rekaan yang ikonik dan berkekalan.
Musim luruh 2022, TUMI meneroka konsep ‘future earth’. Melihat ke arah dunia baru, TUMI mengkaji semula inovasi mereka untuk membantu perjalanan yang lebih baik, di samping planet juga.
Matlamat TUMI adalah untuk mengurangkan jejak ekologi sambil meningkatkan kesan terhadap kehidupan pelanggan mereka. Mereka mencapai ini melalui reka bentuk abadi yang selari dengan misi TUMI untuk mencipta produk yang kekal di dunia untuk generasi akan datang.

Foto – 19 Degree Aluminum International Carry-on in Truffle / Saffron – MYR 5,280.

Bagi mencapai matlamat, TUMI memperkenalkan koleksi bagasi 19 Degree yang ikonik. Bagasi aluminium itu direka cipta dalam jalur warna ombre baru, gabungan kontemporari dan klasik.
Koleksi edisi terhad 19 Degree itu meraikan kemampanan. Cengkerang dan lapisan setiap bahagian dibuat dengan bahan kitar semula, dan kemasan matte adalah yang pertama untuk koleksi. Pilihan warna lain, terdiri daripada berikut;

19 Degree International Expandable Carry-on in Beetroot – MYR 3,080
19 Degree International Expandable Carry-on in Midnight Black – MYR 3,350
19 Degree Short Trip Expandable Packing Case in Navy – MYR 3,630
19 Degree Extended Trip 4 Wheeled Packing Case in Beetroot – MYR 3,910

Foto – TUMI

Untuk maklumat lanjut tentang TUMI, lawati www.tumi.my.
BACA:  Teruja Lihat 2 Koleksi Terbaru Dari SKECHERS, Lebih Warna Warni & Sedap Pakai!
Tags: TUMItumi fall 2022tumi musim luruh 2022


IU Gilakan Beg Tangan Gucci, Lihat Harga Setiap Satu Koleksi

Jika anda merupakan pengikut IU di Instagram, mesti perasan wanita genit ini obses dengan Gucci.
Dari fesyen tumit tinggi, sweater, blazer malah beg tangan, semuanya dari jenama kelahiran negara Itali itu.
Fesyen IU sangat ringkas, dia menggemari pakaian yang oversized, mesti ada topi, sneakers, rambut diikat dengan scrunhies comel yang warna-warni, dan satu statement beg tangan.
Melihat Instagramnya, berikut adalah beberapa koleksi beg tangan Gucci paling trendy milik IU, serta berapa harganya.
Gucci Jackie 1961 Small Hobo Bag

Foto – Arkib Wanista

Harga : $1,980 – RM8,235 (SINI)
Gucci GG Marmont Matelassé Shoulder Bag

Foto – Arkib Wanista

Harga : $2,250 – RM9,358 (SINI)
Gucci Horsebit 1995 Shoulder Bag

Foto – Arkib Wanista

Harga : $2,350 – RM9,774 (SINI)
Gucci Sylvie 1969 Patent Leather Mini Top Handle Bag

Foto – Arkib Wanista

Harga : $3,200 – RM13,309 (SINI)
Setakat harga di atas, apalah sangat untuk IU. Memandangkan statusnya sebagai salah seorang bintang K-Pop terkaya di Korea.
BACA:  Lesung Pipit Daya Penariknya, 5 Foto Shin Min Ah Dipilih Jadi Duta Global Gucci
Tags: beg tangan guccibrand guccigucciharga beg tangan gucciiu duta gucciiu gucciiu suka pakai guccijenama gucci


Fakta Tentang Meghan Markle Yang Patut Kamu Tahu, Salah Satunya Adalah…

Dari dulu sehingga sekarang, nama isteri Putera Harry; Meghan Markle sentiasa menjadi topik perbualan ramai. Sama ada tentang gaya hidup, fesyen hingga kontroversinya.
Sekiranya kamu rasakan sudah tahu segala-galanya tentang Meghan, cuba fikirkan semula. Di bawah, DIVA kongsikan beberapa fakta tentang Meghan yang mungkin sesetengah daripada kita tidak pernah tahu tentangnya.
Pernah ada blog peribadi

Foto – Marie Claire

Sebelum berkahwin dengan suaminya, Meghan pernah mempunyai blog gaya hidup yang dinamakan sebagai “The Tig”, bersempena dengan nama wain Tignanello. Tetapi blog tersebut ditutup sejurus dia bertunang.
Sertai latihan di Argentina
Pernah membayangkan dirinya bekerja dalam bidang politik, Meghan telah memohon untuk melakukan pengalaman kerja dengan kerajaan.

Foto – Pinterest

Dia telah bekerja di kedutaan Amerika Syarikat di Buenos Aires, Argentina selama beberapa bulan. Semasa sertai latihan kedutaan Amerika Syarikat di Argentina, Meghan telah mengambil kelas bahasa Sepanyol dan dia juga sangat fasih berbahasa Perancis.
Ambil dua jurusan di universiti
Semasa di Universiti Northwester, Meghan mendapati dirinya tersepit di antara dunia politik dan seni. Jadi dia memutuskan untuk mempelajari kedua-duanya; teater dan hubungan antarabangsa semasa di universiti.
Tak boleh hidup tanpa tea tree oil
Tak boleh tinggalkan tea tree oil, Meghan mendedahkan dia akan membawa minyak tersebut ke mana-mana sahaja. Sama ada digigit semut, luka, jerawat atau apa-apa sekalipun, dia akan gunakan minyak tersebut.
Mula berlatih yoga pada usia 7 tahun

Foto – Observer

Tikar yoga tak pernah ‘lekang’ dari tangannya, Meghan pernah berkongsi dia telah berlatih yoga sejak usia 7 tahun lagi. Berkat memiliki ibu sebagai seorang pengajar yoga, Meghan mengatakan ia adalah senaman terbaik untuk kesihatan yang berpanjangan.
BACA:  Lihat Rambut Baru Gigi & Bella Hadid Untuk Marc Jacobs, Betul Cukur Ke?Pernah tak kamu dengar tentang fakta ini?
Tags: Duchess Of SussexMeghan Markleputera harry


Suka Terperap Dalam Rumah? 5 Produk Kelengkapan ‘High-Tech’ Janji Mudahkan Hidup!

Hujung minggu memang biasa nak habiskan masa di rumah? Terutamanya kalau anda seorang introvet. Memang rumah menjadi sarang untuk lepas dendam kesepian yang dah lama anda tagih sepanjang hari-hari bekerja.
Terasa lapang dan lega bila dapat balik dirumah. Lagi best pula rumah dilengkapi dengan pelbagai barangan kelengkapan yang canggih. Seronoklah nak bergolek atas katil, sambung tonton movie atau baca buku.
DIVA cadang anda dapatkan beberapa produk/kelengkapan rumah ini. Ia bukan sahaja memudahkan kerja-kerja ruma. Malah, dapat memenuhi konsep rumah moden dan minimalis!
#1 Vacuum robot
Foto – Don’t Waste Your Money
Malas betul rasa nak menyapu atau mop setiap hari! Lebih lagi baru lepas memasak dan makan. Nah, guna sahaja vacuum robot yang cukup pintar memerangkap sebarang kotoran di lantai atau karpet rumah anda. Cuma tekang butang hidup, ia akan berjalan menyedut kotoran, habuk dan bulu haiwan peliharaan. Paling best kalau anda pilih vacuum robot yang lengkap bersama fungsi mop.
Pilihan DIVA: Xiaomi Mi Robot Vacuum Cleaner – Mop Essential G1 [BELI]
#2 Bladless fan
Foto – Bob Vila
Ramai yang tak tahu kelebihan bladless fan. Bukan sahaja memberi putaran angin yang laju dan kuat dari kipas biasa. Malah, anda tak perlu basuh bilah kipas. Cuma hanya perlu lap sahaja bila perlu, mudahnya! Kalau anda jenis mudah terganggu dengan bunyi kipas. Kipas tanpa bila ini lebih senyap tau.
Pilihan DIVA: Dyson Air Multiplier ™ AM07 Tower Fan [BELI]
#3 Mesin kopi (kapsul)
Foto – Tech Advisor
Rajin pula nak keluar rumah semata-mata untuk dapatkan kopi? DIVA suggest untuk anda labur sedikit wang untuk dapatkan mesin kopi. Tak perlu yang teknikal pun, beli sahaja kopi mesin kapsul ini. Lebih mudah dan jimat masa!
Pilihan DIVA: NESCAFÉ® DOLCE GUSTO® Piccolo XS Manual Coffee Machine [BELI]
#4 Penapis udara
Foto – Luxurious Magazine
Semua tahu bukan manfaat penapis udara yang boleh membersih dan mengembalikan kesegaran udara dalam rumah. Malah, bila ada penapis udara anda tak perlu menghabiskan masa rehat untuk mengelap habuk.
Pilihan DIVA: Philips Air Purifier 800 Series AC0820 [BELI]
#5 Suis pintar
Rugi kalau siapa yang belum akses suis pintar di rumah. Ia bukan sahaja boleh menjimatkan elektrik. Bahkan memudahkan pencahayaan lampu, penggunaan kelengkapan elektrik dan keselamatan anak-anak. Anda boleh menghidupkan barang elektrik atau lampu di rumah hanya dari aplikasi telefon pintar atau dari satu butang suis yang telah dibuat tetapan. Serius canggih!
BACA:  Nak Berhenti Minum Kopi? Ketahui Kesan Sampingan Yang Bakal Buat Kamu SengsaraFoto – Sun Associates
Pilihan DIVA: Xiaomi Aqara Wireless Mini Switch One Button Control [BELI]
Barulah sejahtera sahaja duduk rumah dan minda pun terasa tenang dibantu dengan barang-barang diatas. Selamat mencuba!
Tags: barang rumah canggihgaya rumah modenkelengkapan elektrik canggih


Portal antarabangsa Huffington Post menyenaraikan penyanyi kebanggaan Malaysia, Yunalis Zarai atau Yuna antara 20 artis yang harus diberi perhatian pada tahun 2014. Penulis artikel tersebut, Ryan Kristobak memuji keenakkan muzik Yuna yang dikatakan bercitarasa baru dan memberikan dendangan indah kepada pendengar.

Paling menarik, Ryan memperkenalkan Yuna sebagai ahli muzik dari Malaysia yang menggabungkan  elemen muzik dari negaranya dan moden pop. Artikel itu turut memuji hasil kerja Yuna menerusi album Nocturnal dan single yang dihasilkan untuk filem animasi The Crood. Penghargaan Huffington Post ini menandakan karier muzik artis yang sedang popular dengan lagu Rescue itu semakin mendapat tempat di kalangan peminat muzik antarabangsa.
Senarai penuh 20 artis:
1. Bad Rabbits
2. Balance and Composure
3. Banks
4. Flatbush Zombies
5. Ground Up
6. The Internet
7. King Krule
8. Knytro
9. Mausi
10. Polyenso
11. Sam Smith
12. Say Lou Lou
13. Shad
14. Tilian
15. Travi$ Scott
16. Volcano Choir
17. W.C. Lindsay
18. Wake Owl
19. Yuna
20. The 1975
Malah, sebelum ini Kendall Jenner, pernah tweet yang dia sangat menggemari lagu Yuna, Lullabies. Menurut tweet dari Kendall, lagu yang bertajuk Lullabies itu adalah lagu kegemaran sepanjang hayatnya dan amat menggemari lagu tersebut.
Sumber : Huffington Post
BACA:  "Beauty With Brain", 7 Artis Wanita Malaysia Buat Netizen Kagum!
Tags: huffington postHuffington Post senaraikan Yuna antara 20 artis yang harus diberi perhatian pada tahun 2014penyanyi yunaportal huffington postyunayuna-huffington post


Bawa Sunscreen Stick Bila Travel, Ketahui Kelebihannya

Semua dah tahu pemakaian krim pelindung matahari wajib terutamanya bagi mereka yang sering terdedah dibawah sinaran matahari. Ia membantu mengurangkan kerosakan kulit seperti pigmentasi, kedutan halus dan kemerah-merahan. Jadi kalau anda memang jenis tak pakai sunscreen memang rugi!
Jika anda belum tahu, sebenarnya sunscreen atau sunblock bukan ada dalam bentuk krim atau cecair sahaja. Kini, sunscreen jenis stick mula memonopoli jualan kerana ia lebih praktikal, mudah digunakan dan paling penting sangat sesuai ketika travel.
Senang disapu
Menariknya tentang sunscreen stick ia mudah disapu pada kawasan tersorok seperti celah hidung, bawah mata dan belakang telinga. Bentuk sunscreen yang keras boleh dilayangkan pada kulit dengan pantas. Anda tak perlu meratakan menggunakan jari pun.
Masalah terlebih picit krim sunscreen pun tiada lagi. Lebih jimat guna stick  sunscreen dan tidak mengalami sebarang risiko botol bocor atau tumpah ketika travel.
Foto – Sephora
Rajin nak re-apply
Apa yang DIVA paling suka dengan sunscreen stick, ia buat kita rajin untuk sentiasa re-apply sunscreen pada kulit. Hanya buka sunscreen dan sapu begitu sahaja. Tangan tak melekit dan jimat masa.
Cara terbaik sapu sunscreen stick

Sapu sunscreen stick sekurang-kurangnya 15 minit sebelum keluar rumah atau megikuti aktiviti dibawah sinaran matahari.
Lakukan sapuan sunscreen stick 4 kali secara berulang-kali pada kulit. Bagi memastikan sunscreen melekap pada wajah anda.
Gosok perlahan untuk meratakan sunscreen (jika perlu).
Re-apply sunscreen setiap 2 jam, bergantung pada jenis SPF dan rintangan air produk.

Foto – EQ Love
DIVA nak kamu guna sunscreen stick yang ini…
#1 Nature Republic California Aloe Fresh Powdery Sun Stick SPF 50 [RM86.90]
Review: Terasa tidak melekit, tidak berminyak pada kulit dan bau sunscreen sangat wangi!
BACA:  Rahsia Kecantikan Ramona Zamzam, Hot Macam Anak Dara!Foto – Joom
#2 TonyMoly UV Master Waterproof Sun Stick [RM69.90]
Review: Sesuai untuk kulit sensitif, bau wangi dan sangat kalis air.
Foto – Shopee Malaysia
#3 The Face Shop Dr. Belmeur UV Derma Mineral Sun Stick SPF 50 [RM89.21]
Review: Mudah dibawa kemana sahaja, tiada white-cast dan anda perlu memakai pelembab terlebih dahulu kerana tekstur stick sedikit kering.
Foto – Joom
#4 Supergoop! Glow Stick Sunscreen SPF 50 [RM118]
Review: Packaging sangat comel! Ia sangat ringan pada kulit, tidak berminyak dan cepat meresap tanpa kesan white-cast.
Foto – Frends Beauty
#5 Wardah UV Shield SPF 50 [RM32.90]
Review: Sunscreen yang melembabkan kulit, tiada kesan white cast dan sesuai untuk semua jenis kulit.
Foto – Shopee
Bagi yang belum pernah cuba sunscreen stick, ini lah masanya untuk naik taraf rutin penjagaan kulit anda. Selamat mencuba!
Tags: jenis sunscreensunscreen sticksunscreen travel


Kanta Lekap Lacelle Diamond Daily : Untuk Mata Yang Menakjubkan & Berseri Seperti Berlian

Bausch + Lomb Malaysia memperkenalkan satu lagi produk inovatif; Lacelle Diamond Daily, kanta lekap harian berwarna. Ini berikutan kejayaan pelancaran Bausch + Lomb Lacelle Jewel pada tahun lepas.
Berlian merupakan kawan rapat bagi semua wanita. Lacelle Diamond Daily, ‘kawan rapat’ baru anda akan memberi kekilauan berseri yang sukar ditandingi untuk mata anda.
Foto – Arkib Wanista
Direka dalam rekaan unik yang menyerupai aspek mencerminkan corak potongan berlian, si pemakai kanta lekap Lacelle Diamond Daily boleh menjangkakan corak berlian seperti ini untuk menyerikan rupa mereka. Selain itu, diameter corak selebar 13mm dapat membuatkan iris mata pemakai lebih besar tanpa menggunakan mekap.
Seperti setiap produk Bausch + Lomb, kawalan kualiti yang ketat dan kaedah teknologi terkini diberi keutamaan. Oleh yang demikian, pemakai boleh menikmati keselamatan produk dan ketenangan minda yang sepenuhnya dengan memakai Lacelle Diamond Daily.
Sebagai kanta lekap pakai buang harian, Lacelle Diamond Daily meringankan beban pemakai daripada penjagaan yang diperlukan untuk kanta lekap biasa. Kebersihan juga dijamin dan pemakai boleh memulakan setiap hari dengan kanta lekap yang bersih dan steril.
Foto -Arkib Wanista
Untuk kesesuaian dengan sebarang personaliti atau gaya, Lacelle Diamond Daily boleh didapati dalam 3 warna yang berbeza.
Aqua Glacier – Kilauan Aqua Glacier yang membayangkan keseronokan, mudah didekati dan personaliti yang menyegarkan.
Champagne Brown – Menyalakan wajah serta merta dengan warna coklat yang mempesonakan. Memberi gaya semulajadi.
Pink Rose – Untuk mata tampak feminin dengan kilauan gemilang yang tersendiri. Pink Rose adalah simbol klasik bagi kelembutan.
Lacelle Diamond Daily boleh didapati di semua kedai-kedai optik utama di seluruh negara. Ia dijual pada harga RM42 sekotak untuk 10 keping dan RM110 sekotak untuk 30 keping.
BACA:  Brilliant Skincare Ada Racun Berjadual, Masih Ramai Pakai & Tak Sedar Bahayanya
Tags: Bausch + Lomb Malaysiacontact lensekanta lekapKanta Lekap BerwarnaLacelle Diamond Daily


Perhatian! Charlie Puth Terjah Malaysia November Ini

Peminat Charlie Puth dah boleh berteriak gembira!
Penyanyi berbakat ini akan tiba di Malaysia pada 14 November di Stadium Tertutup Malawati, Shah Alam dengan diiringi lagu dan muzik sempena konsert ‘Voicenotes Asia Tours Live In Malaysia’.
Mula menjadi perhatian pada 2015 setelah mengeluarkan lagu ‘See You Again’ bersama Wiz Khalifa untuk soundtrack filem Furios 7, kemudian terus melonjak naik dengan lagu-lagu hits seperti ‘One Call Away’, ‘We Don’t Talk Anymore’ dan ‘Attention’.
Tiket konsert Charlie Puth akan mula dijual pada 5 Julai 2018 tepat 10 pagi melalui PR Worldwide atau di MyTicket. Info lebih lanjut mengenai konsert tertera dibawah:
Tempat: Stadium Tertutup Malawati, Shah Alam
Tarikh: 14 November 2018 (Rabu)
Masa: 8:30 malam
Harga tiket: RM228, RM328, RM428 (tidak termasuk caj tempahan)
Foto -www.prworldwidelive.com
Jualan tiket secara pre-sale akan dibuka pada 4 Julai iaitu ekslusif untuk peminat tegar Charlie Puth.
Konsert jelajah ini akan menghimpunkan lagu-lagu dari album terbarunya ‘Voicenotes’ dimana bercirikan dari kisah hidup peribadi yang berhadapan dengan pelbagai masalah hubungan cinta dan tekanan kerja.
Tak sabar rasanya nak dengar suara merdu Charlie Puth secara live!
SUMBER 1 & 2
BACA:  Makin Sedih Lepas Tengok 6 Filem Thailand Yang Ini
Tags: album baru charlie puth 2018cara beli tiket konsert charlie puthcharlie puth datang malaysiacharlie puth di malaysiacharlie puth Sheryl Shazwanieharga tiket konsert charlie puthtarikh konsert charlie puth


“Saya Tidak Pernah Melakukan Seks Dengan Lindsay Lohan” – Adam Levine

Aktres kontroversi Hollywood, Lindsay Lohan baru-baru ini telah menyenaraikan 36 orang lelaki yang pernah ditidurinya termasuklah beberapa nama besar dalam industri perfileman dan juga selebriti.
Menurut laporan majalah InTouch, beberapa selebriti berprofil tinggi turut tersenarai termasuklah Heath Ledger, Adam Levine, Zac Efron, Justin Timberlake , James Franco, Joaquin Phoenix dan ramai lagi.
Malah, yang terbaru, vokalis Maroon 5, Adam Levine telah menafikan pernah menjalinkan hubungan intim dengan pelakon filem Mean Girls itu.
“Perkara itu tidak benar. Saya tidak pernah melakukan seks dengan Lindsay Lohan. Saya sanggup bersumpah, memang saya tidak pernah melakukan seks dengannya!” katanya ketika menjadi tetamu program The Howard Stern Show.
Adam dilaporkan bakal berkahwin dengan tunangnya, Behati Prinsloo pada 19 Julai depan selepas hampir dua tahun bercinta.
Sumber: 1, 2
BACA:  Selepas Bertarung Dengan Kanser, Aktor Sanjay Dutt Selamat Pulih
Tags: "Saya Tidak Pernah Melakukan Seks Dengan Lindsay Lohan" - Adam Levineadam & lindsayadam levinelindsay lohanskandal seks lindsay lohan


Serasi Bersama Si ‘Bulus’, Pandora Lancar Koleksi Aksesori Istimewa Buat…

“Comelnya aksesori, sedondon dengan si Tompok…”
Buat pertama kalinya, Pandora melancarkan aksesori ‘haiwan kesayangan’ yang teramat comel. Sebagai sebahagian daripada koleksi AW22 Pandora Moments, Pandora mempersembahkan siri purr-fect kolar dan charms haiwan peliharaan yang baru.

Foto – Pandora

Produk baru Pandora ini dibuat dengan bahan yang dipilih dengan teliti seperti berasaskan tumbuhan, fabrik bebas kulit untuk kolar dan keluli tahan karat ringan yang baik untuk aksesori kucing dan anjing.

Foto – Pandora

Gayakan haiwan kesayangan kamu dengan charms baru ini yang dihiasi secara bergaya dengan perincian istimewa. Raikan ikatan unik yang kamu kongsi dengan si bulu dengan menambahkan charms dan tags yang mereka bawa dekat di hati mereka.

Foto – Pandora

Foto – Pandora

Koleksi aksesori ini boleh diselaraskan mengikut saiz haiwan sama ada besar atau kecil. Info lanjut, layari laman web Pandora di www.pandora.net.
Jom kita, ber-Pandora Moments dengan si bulus.
BACA:  Ini Caranya Nak Beli Beg Birkin, Menurut Pakar
Tags: pandorapandora momentspandora pets


Yes! Kulit Bebas Jerawat Dalam Masa 2 Minggu Kalau Guna Produk Ni…

Siapa yang mengalami masalah jerawat yang tak berkesudahan, produk ini untuk anda!
Eucerin, salah satu jenama dermo-kosmetik paling dipercayai seluruh dunia telah menghasilkan produk penjagaan kulit anti jerawat yang bukan saja menyuburkan kulit malah membantu menghapuskan jerawat dengan lembut iaitu Eucerin ProACNE Solution A.I. Clearing Treatment.
Foto – Arkib Wanista
Diformulasikan dengan bahan-bahan aktif yang terbukti berkesan, Eucerin ProACNE Solution A.I. Clearing Treatment mengurangkan jerawat komedon dalam masa hanya DUA minggu tanpa mengeringkan kulit. Formulanya yang mengawal kerengsaan untuk kulit lebih licin dan sihat terdiri daripada:

Sepuluh peratus Hydroxy Complex, kombinasi tiga ejen pengelupasan yang berkuasa tinggi iaitu AHA (asid glikolik), BHA (asid salisilik) dan PHA (gluconolactone) yang membantu memperbaharui permukaan kulit, membersihkan pori, mengurangkan bakteria penyebab jerawat,  acne, dan menanggalkan sel kulit mati.
Licochalcone A, bahan anti radang yang mengurangkan kerengsaan dan membantu mengurangkan kemerahan pada wajah.
Dexpanthenol, yang terhasil daripada vitamin B5 adalah pelembap yang mengekalkan kandungan air dalam wajah untuk meningkatkan daya tahan kulit dan melindunginya daripada pencemaran alam sekitar.

Foto – Dek-D.com
Produk ini sudah boleh didapati di farmasi seluruh negara dengan harga yang disyorkan iaitu RM62.
Nota kaki : Jerawat komedon merujuk kepada bintik hitam, bintik putih dan bintik kecil (papul) yang biasanya terdapat di dahi dan dagu pengguna yang mengalami masalah jerawat.
Info lanjut, anda boleh ke www.eucerin.my atau www.facebook.com/EucerinMY.
BACA:  Gym Lips? Trend Baru Bibir Plump Boleh Dicipta Dalam 2 Langkah Mudah!
Tags: acneCara rawat JerawatEucerin MalaysiaEucerin ProACNE Solution A.I. Clearing Treatmentjerawatmasalah jerawatproduk eucerinproduk jerawat


Tak Nak Saddle Bag Dior? DIVA Ada Pilihan Lain Yang Setanding Untuk Kamu

Digelar beg tangan klasik dan unik, bentuk beg tangan saddle sudah jadi fenomena fesyen beberapa tahun lalu. Selepas diperkenalkan semula oleh jenama anggun Dior. Ia mula menjadi statement fesyen dan galak dijinjit oleh aristokrat fesyen mewah.
Bukan sahaja bentuk beg yang menjadi tarikan. Fungsi yang versatil juga menjadi punca dambaan ramai. Ia boleh dipakai secara cross body dan digunakan sebagai everyday handbag. Perincian yang biasa ada pada saddle bag ialah tali panjang, sarung berlipat dan bentuk beg yang melengkung.
Foto – AEWorld
Seperti saddle bag jenama Dior, ia benar-benar diilhamkan dari bentuk pelana kuda. Sebab itu ia dipanggil saddle handbag atau beg tangan pelana.
Jadi buat anda yang ingin bergaya dengan saddle bag tapi mungkin agak kurang berminat dengan Dior. DIVA sudah pastikan pilihan saddle bag yang lain dan jangan risau ia setanding Dior!
#1 Loewe Mini Gate Saddle Bag
Foto – Loewe
#2 Burberry Birdle Riveted Leather Saddle Bag
Foto – Lyst
#3 Gucci Leather Saddle Bag
Foto – Vitkac
#4 Coach Georgia Saddle Bag
Foto – Sarah Shaber
#5 Isabel Marant Botsy Bag Leather
Foto – Isabel Marant
#6 Bonia Miley Monogram Saddle Bag S
Foto – BONIA
Kongsikan dengan DIVA, koleksi yang mana telah buat anda teruja untuk dapatkan?
BACA:  "Dah Macam Durian" - Inilah Cardigan Yang Jadi Kegilaan Kpop Idol Wanita Sekarang
Tags: beg tangan saddlesaddle bag diorsaddle bag malaysia


Pahit Tak Apa, Asalkan Peria Boleh Sembuhkan Sunburn Dan…

Tak semua benda pahit tu tak ada khasiat ye!
Bila sebut pahit, memang terus teringat akan peria. Sayur hijau ini sememangnya rasa sangat pahit sehingga ramai yang alami kesukaran untuk makannya.
Walaupun rasanya pahit, kita perlu akui peria ini ada banyak manfaatnya pada kesihatan. Bukan itu sahaja, ada yang katakan peria ini adalah ‘agen’ kecantikan yang luar biasa tau!
Nak tahu apa yang peria boleh lakukan untuk kamu tampil cantik setiap hari? Baca perkongsian di bawah;
Kulit boleh jadi cerah kalau makan setiap hari!
Mungkin ada yang tidak tahu, peria kalau dimakan setiap hari boleh menyebabkan kulit jadi subur dan makin cerah. Sayuran ini terbukti boleh membantu kurangkan bintik hitam atau parut jerawat di wajah.

Foto – Cosmopolitan

Siapa yang ada tanda-tanda penuaan atau berada dalam fasa tersebut, DIVA syorkan untuk kamu buat jus peria. Kalau tak tahan pahit, tambahkan sedikit gula okay?
Masalah suburn pun boleh selesai
Mereka yang alami sunburn, nak pulih daripada melecur atau kesan merah daripada terbakar, kenalah makan peria. Nak makan saja memang pahit dan kamu perlu buat begini;

Foto – Eat This

Hiris peria dalam bentuk yang kamu suka dan saiznya pula sederhana.
Didihkan hirisan peria dalam air panas selama 15 minit.
Kemudian angkat dan sejukkan dalam air biasa.

Peria yang disejukkan tadi akan digunakan semasa mandi. Ketika menggunakan sabun, gosok peria tersebut di seluruh badan. Lakukan sepanjang 2-3 hari untuk lihat kesannya.
Rambut boleh jadi kuat dan makin berkilat
Sama ada masalah rambut keriting, kering, beruban atau cepat gugur, peria boleh selesaikannya. Caranya kamu boleh minum jus peria yang baru direbus.

Foto – Elle

BACA:  #BLOOM2BOOM: Rebut Pek Edisi Terhad Topeng Muka A'Bloom X Tracer!
Atau perapkan kepala kamu dengan campuran peria dan yogurt selama 15-20 minit. Kemudian cuci seperti biasa dan lakukan dengan kerap okay untuk lihat rambut makin kuat dan berkilat!
Yang tak suka makan peria, boleh slow-slow makan ye!
Tags: cara hilangkan sunburnperiaperia hilangkan sunburn


6 Kesalahan Pakai Concealer Yang Sering Anda Buat!

Orang kata tak lengkap tak pakai concealer kalau mekap. Iya ke?
Mereka yang ada masalah parut jerawat biasanya menggunakan concealer untuk memudarkan tanda cela tersebut dan juga sebagai highlight menaikkan tulang hidung, pipi dan dagu. Namun penulis pun jarang memakai concealer… sebab?
Concealer penyebab foundation penulis jadi bercapuk, crack dan mekap tak tahan lama!
Siapa ada masalah yang sama dengan penulis rupanya telah salah teknik selama ini. Ada 6 kesalahan kita semua lakukan sebelum dan selepas memakai concealer. Bila buat 6 kesalahan ini memang ruined keseluruhan mekap.

#1 Tak Pakai Primer
Pilihan penulis The Porefessional Benefit. Foto – Get The Gloss
Asas pertama untuk mendapatkan mekap yang flawless ialah hasil dari pemakaian primer. Jadi selepas selesai rutin melembab, langkah pertama ialah dapatkan primer ya. Pada mereka yang skip primer, bukan sahaja concealer tak tahan lama, satu look mekap tak tahan.
#2 Apply Concealer Sebelum Foundation
Foto – Dot The Eyes
Ramai yang masih lagi keliru, nak pakai foundation dulu ke concealer dulu? Sentiasa ingat foundation adalah asas menyempurnakan warna kulit, jadi apply foundation dahulu. Kemudian baru tambah dengan concealer, bayangkan kalau anda pakai concealer kemudian blend foundation. Hilanglah concealer!
#3 Salah Pilih Warna
Foto – innenaussen.com
Cara terbaik untuk memilih tona concealer yang tepat ialah tona dua kali lebih cerah dari tona foundation anda. Memakai concealer yang terlalu cerah ia tidak membantu untuk memudarkan cela tapi sebaliknya.
#4 Salah Guna Formula
Foto – minha make glamour
Sama seperti foundation, concealer juga terdapat dalam pelbagai formula. Pastikan anda tahu formula concealer yang mana sesuai dengan kulit anda.
BACA:  6 Jenama Face Mist Paling Best Guna, Buat Wajah Segar Dan Berseri#5 Teknik Blending Salah
Foto – StyleCaster
Paling mudah untuk blend concealer dengan hanya menggunakan jari, namun teknik itu paling sesuai untuk bahagian bawah mata. Cara terbaik ialah blend concealer dengan berus concealer yang telah tersedia.
#6 Tidak ‘Set’ Mekap
Foto – Stylisted
Untuk mengelakkan dari concealer dan foundation cepat crack cuba lakukan teknik baking. Mudah sahaja, selesai foundation dan concealer ambil loose powder atau setting powder sapu pada bahagian yang telah siap diconceal, tunggu selama beberapa minit kemudian berus lebihan bedak. Siap!
Selain itu, gunakan setting spray untuk mekap tahan lebih lama, baca: Kenapa Wajib Pakai “Setting Spray” Lepas Mekap?
Bagi anda yang tercari-cari jenama concealer yang terbaik, baca: 5 Jenama Concealer Terbaik, Beli Di Farmasi Je!
RUJUKAN
Tags: apa itu concealerCara Guna Concealercara salah pakai concealerconcealerFungsi Concealerjenis concealerkesalahan pakai concealerteknik pakai concealertips gunakan concealertips mekap guna concealer


1. Wang tunai dan dompet
Sudah tentu duit merupakan item paling penting. Kalau anda keluar tanpa ada ringgit di tangan, banyaklah kesusahan yang bakal anda hadapi nanti. Kad debit dan kredit juga termasuk dalam item ini. Membawa wang tunai terlalu banyak boleh mendatangkan bahaya kepada keselamatan anda namun jika tidak membawanya langsung pun susah juga kerana kebanyakan urusan jual beli memerlukan transaksi lebih RM 50 untuk penggunaan kad kredit atau debit.
Sumber gambar : www.theguardian.com –
2. Alat mekap
Termasuk dalam antara item wajib bawa dalam tas tangan bukan bermakna anda perlu membawa set lengkap alat mekap anda. Bedak kompak dan gincu atau salap bibir sudah memadai untuk tujuan touch-up semula selepas seharian bekerja atau pun setiap kali lepas solat.
Sumber gambar : beautybooty411.com/
3. Produk feminin
Sebagai wanita, seharusnya anda harus peka akan tarikh kitaran anda datang bulan. Tetapi kadang-kadang boleh jadi tarikh tersebut akan menjadi lebih awal ataupun lambat sehari dua daripada kebiasaan. Jadi lebih baik sentiasa sediakan sekurang-kurangnya satu tuala wanita dalam tas tangan anda. Anda juga mungkin boleh mempertimbangkan untuk sentiasa membawa panty liner dan juga pembersih wanita.
Sumber gambar : www.weiku.com
4. Telefon bimbit
Telefon bimbit merupakan satu keperluan penting untuk tujuan komunikasi yang lebih mudah. Jadi jangan sesekali tertinggal telefon bimbit anda di rumah.
Sumber gambar : http://www.gwtrading.com.sg/
5. Kaca mata hitam
Ini item penting yang selalu diabaikan oleh wanita. Kaca mata hitam penting untuk melindungi mata daripada sinaran UV dan aksesori yang menjadikan penampilan anda lebih bergaya . Anda mungkin keluar rumah pada waktu pagi atau ketika sinar matahari belum memuncak, jadi inilah alasan mengapa anda perlu sentiasa membawanya dalam beg tangan anda.
BACA:  Tak Boleh Keluar Rumah Tanpa Wangian, Wanita Patut Ada Pewangi Ini!6. Ubat-ubatan
Tidak perlu banyak, sediaka ubat-ubatan yang anda perlukan bergantung kepada tahap kesihatan anda. Misalnya pain killer dan ubat gastrik dan minyak cap kapak. Kadang-kadang kita tidak boleh menjangka bila kita akan jatuh sakit.
Sumber gambar : tumblr.com
7.  Sanitizer/losyen
Berada di tempat awam akan mendedahkan risiko terhadap jangkitan kuman. Apabila berada di luar rumah, mungkin sedikit leceh untuk sentiasa membersihkan tangan anda .Sabun yang disediakan juga mungkin tidak begitu berkualiti. Jadi sanitizer lebih praktikal dan pantas. Jika anda mempunyai kulit kering, anda juga boleh mempertimbangkan untuk membawa losyen. Pilih losyen jenis gel untuk pengeringan yang lebih pantas dan tidak melekit.

8. Kunci
Kebiasannya anda akan membawa kunci kereta dan kunci rumah. Antara perkara paling menjengkelkan adalah mencari kunci dalam beg anda. Jadi simpan kunci di tempat yang tetap dan mudah dicari. Alternatif lain, ikatkan kunci menggunakan satu tali kecil ikat juga di  zip bag anda (boleh gunakan tali kasut atau riben panjang).

9. Snek/ gula-gula
Kandungan gula dalam coklat dan gula-gula mampu memberi tenaga segera kepada anda ketika anda tidak sempat untuk pergi makan.Selain itu, gula-gula berperisa pudina juga boleh membantu menyegarkan semula nafas anda.

10 .Tisu / sapu tangan
Item ini tidak dapat dipisahkan dengan wanita. Ini adalah item multi-guna yang penting ketika on-the -go. Walaupun ada tisu yang disediakan di tandas dan kedai makan, lebih baik jika anda masih membawanya sendiri kerana anda tidak dapat menjangka bila gincu anda akan bersememeh, bila air akan tertumpah ke badan anda dan pelbagai lagi “kemalangan” yang memerlukan tisu sebagai penyelamat keadaan.

Tags: 10 Item Wajib Yang Perlu Anda Bawa Dalam Beg Tanganapa barang perlu dibawa dalam beg tanganbarang dalam beg tanganbarang dalam beg tangan perempuanbarang yang perlu ada dalam beg tanganbeg tanganbeg tangan dan wanita


Kareena Kapoor Bangga Dapat Anak Paling Tampan, Taimur Ali Khan

Ibu mana yang tidak gembira kalau anaknya menjadi kegemaran orang ramai.
Begitulah beruntung badan Kareena Kapoor kerana memiliki anak lelaki Taimur Ali Khan Pataudi yang sememangnya sangat comel dan lebih jelas lagi mempunyai ketampanan yang terserlah walaupun masih lagi bayi.
Walaupun sering menjadi buruan para peminat untuk melihat Taimur, Kareena Kapoor dan Saif Ali Khan tidak lokek berkongsi gambar anak mereka di sosial media.
https://www.instagram.com/p/BXN3pHYFmxq/?taken-by=therealkareenakapoor
https://www.instagram.com/p/BWTDJWdll0-/?taken-by=therealkareenakapoor
Setiap kali gambar Taimur dimuatnaik pasti mendapat like paling tertinggi berbanding gambar-gambar yang lain. Dalam satu temu bual Kareena sendiri mengaku bangga dengan anaknya.
“Saya bangga dengan Taimur bukan kerana dia anak saya tetapi dia memang anak yang sangat tampan. Dia mewarisi keturunan sebelah bapanya,”
https://www.instagram.com/p/BXNwVeqlL7a/?taken-by=therealkareenakapoor
https://www.instagram.com/p/BU3FJXJlnq5/?taken-by=therealkareenakapoor
Setiap kali bercakap mengenai anakya, Kareena mesti memuji ‘ketampanan’ Taimur dan dia menggelar si kecil itu sebagai anak paling cantik ciptaan Tuhan.
https://www.instagram.com/p/BWVY0KpFWuB/?taken-by=therealkareenakapoor
https://www.instagram.com/p/BYFtbxhnfkd/?taken-by=therealkareenakapoor
Boleh dikatakan inilah keluarga Bollywood paling cantik dari mak cik (Karisma Kapoor), ibu (Kareena Kapoor) dan bapa (Saif Ali Khan) sehinggalah kepada si kecil Taimur Ali Khan Pataudi.
SUMBER
BACA:  K-Pop Girl Group Aespa, Idol Virtual Dan Realiti Yang Memukau Jiwa
Tags: gambar anak kareena kapoorgambar anak saif ali khangambar bayi kacakgambar comel taimurgambar terbaru anak kareena kapoorinstagram kareena kapooristeri saif ali khankakak kareena kapoorkarisma kapoorkeluarga kareena kapoorsaif ali khansiapa taimur ali khansuami kareena kapoorTaimur Ali Khan Patauditaimur bayi kacaktherealkareenakapoor


Demam Cinderella! Rakuten Lancar Barangan Kemas Poh Kong Disney Princess

Pencinta Disney ini masa anda. Apa dia? Koleksi barangan kemas Poh Kong Princess Disney baru sahaja dilancarkan secara eksklusif di Rakuten untuk meraikan pelancaran filem Cinderella di pawagam minggu lalu. Terima kasih kepada Poh Kong, pembeli kini boleh mengumpul koleksi barangan kemas Princess Disney dengan kempen khas dari 16 Mac dari 30 April 2015 di www.rakuten.com.my/shop/pohkong/category/disneyprincess/.
Koleksi edisi terhad ini diilhamkan oleh beberapa filem Disney – Cinderella, Sleeping Beauty, The Little Mermaid, Beauty and the Beast – dan mempunyai 8 deka bentuk abadi termasuk Enchanted Roses, Cinderella Magic Carriages, Crown of Hearts dan juga karikatur ikon puteri Disney. Reka bentuk yang menarik boleh didapati sebagai loket, anting-anting, gelang dan cincin yang didatangi dengan 916 emas, 18k emas putih atau berlian. Harga runcit daripada RM469 sehingga RM1,899 masing-masing.
Bagi peminat Disney yang lebih suka watak-watak Disney ikonik, Poh Kong juga membawa beberapa keping Disney Jewellery lain termasuk Mickey Magic, Mickey & Friends, Disney Baby dan Winnie The Pooh.
Bukan itu sahaja, pembeli boleh menikmati ganjaran eksklusif 15% Rakuten Super Points (RSP) pada barang kemas Disney Princess dari 16 Mac hingga 30 April 2015, di atas penghantaran dan pembungkusan Disney dengan setiap pembelian.

Untuk rasai pengalaman membeli belah, anda boleh ke http://www.rakuten.com.my/ .
BACA:  Meriahkan Raya Dengan Kilauan Keemasan Syokraya POH KONG!
Tags: barangan kemas poh kong disney princessdemam cinderellaDisney Princesspoh kongrakuten


Fazura Tolak Tawaran Jadi Pengacara Rancangan Nona

Pada hujung minggu lepas, akhbar Metro Ahad telah menyiarkan artikel mengenai pelakon handalan iaitu Nur Fazura yang telah ditawarkan menjadi pengacara rancangan kewanitaan iaitu Nona musim depan. Pengacara sebelum ini adalah Neelofa yang kini sedang menyambung pelajaran di Amerika Syarikat. Akhbar Berita Harian hari ini mengeluarkan artikel mengenai Fazura yang telah menolak pelawaan daripada  Penerbit Eksekutif Nona, Ezzah Aziz Fawzy, kerana kesuntukan waktu, selain terikat dengan pelbagai komitmen yang dipersetujui lebih awal. Fazura sebelum ini memulakan kareernya menjadi seorang pengacara pada tahun 2004 untuk rancangan remaja Teens World. Selain itu juga beliau pernah mengacara rancangan Pop TV ( 2004 ), MTV Jus ( 2005-2007 ) dan juga Anak Wayang ( 2009 ).
Fazura dilihat sesuai menjadi pengacara Nona kerana kredibilitinya di dalam bidang fesyen dan juga sebelum ini menjadi penulis undangan di dalam sebuah akhbar tempatan yang mengupas pelbagai isu menarik. Sayang apabila Fazura menolak tawaran Nona. Tapi mungkin untuk masa akan datang, siapa tahu Fazura bakal menjadi hos rancangan televisyen berbentuk kewanitaan lain? Selamat maju jaya Faz!
Sumber : Berita Harian
BACA:  Terbeliak Tengok Fesyen Beg Tangan Fazura Mewah Dan Mahal!
Tags: fazurafazura nonafazura terkinifazura tolak nonaFazura Tolak Tawaran Pengacara Rancangan Nonanur fazurapengacara nona


Nak Cantik & Langsing Seperti Fazura? Belilah Produk FazFit

Ya! Ingin cantik dan slim seperti pelakon Nur Fazura? Kini, anda boleh dapatkan produk pelangsingan FazFit. Untuk pengetahuan anda, pelakon utama Manisnya Cinta Di Cappadocia, Fazura, 31, meluaskan lagi perniagaannya dengan menawarkan suplemen pelangsingan badan jenama FazFit yang mana ia adalah ilham darinya sendiri.
Keberkesanan produk tersebut diakuinya sendiri apabila berat badannya turun sebanyak 3kg dalam masa 10 hari. Menurut Fazura, suplemen pelangsing badan tersebut perlu diikuti dengan senaman. Baginya, mengharapkan ubat semata-mata untuk kurangkan berat badan adalah cara hidup yang tidak sihat.

“Saya dah amalkan produk ini selama 4 bulan dan Alhamdullilah ia berhasil. Disamping itu juga saya turut bersenam bagi membantu mempercepatkan lagi proses pembakaran kalori dan lemak. Sejak itu, saya kurang selera makan dan badan pula semakin ringan. Apa yang penting adalah produk ini perlu banyak minum air.
“Saya harap ia dapat membantu orang ramai dengan izin Allah untuk kekal langsing,” katanya yang ditemui pada majlis pelancaran produk pelangsingan FazFit.

Formulasi FazFit ini turut memperoleh kelulusan dari Jabatan Kemajuan Islam Malaysia (JAKIM) dan Kementerian Kesihatan Malaysia (KKM). Produk tersebut menggabungkan pelbagai ramuan berkualiti yang telah digunakan secara tradisional dalam membantu mengurangkan berat badan serta mampu membuang angin dalam badan.
FazFit ditawarkan dengan harga RM119 (Semenanjung Malaysia), RM129 (Sabah dan Sarawak) dan $51 dolar (Singapura dan Brunei). Ia mengandungi 30 biji kapsul dan boleh didapati daripada stokis yang dilantik bermula 2 Februari depan.
Maklumat lanjut mengenai produk pelangsingan badan ini boleh menghubungi Encik Rozam Abdul Rahman di talian 019-2538057.
BACA:  Patut Awet Muda, Ini Cara Wanita Jepun Jaga Muka
Tags: fazurafazura cantikpelakon fazuraproduk langsing fazfitproduk pelangsingan fazfit


Ceriakan Hari Deepavali Dengan Paduan Item Pandora Ini!

Dalam meraikan perayaan Deepavali, selain daripada lampu dan warna-warna terang, sudah semestinya barang kemas menjadi item yang wajib kena ada.
Campuran permata pada emas, rose gold dan silver Pandora bukan saja tambahkan kemeriahan OOTD, tetapi meningkatkan seluruh penampilan kamu pada Deepavali ini.
Daripada mutiara kepada link chains, emas atau silver, bangles atau bracelets; Pandora titipkan cara terbaik untuk kamu gayakan barang kemasnya semasa menyambut hari Deepavali. Lihat di bawah;
Cara 1
Untuk hadiri majlis atau berkunjung ke rumah sanak saudara pada waktu siang; cuba kamu gabungkan rantai emas, rose gold dan mutiara secara berlapis-lapis serta cuba kenakan anting-anting gold hoop.

Foto – Pandora

Pada bahagian tangan pula, kamu boleh gayakan link chains dan tennis bracelet serta Pandora Siganture I-D Open Gold Bangles. Sebagai pelengkap gaya, susunkan multiple-coloured Solitaire Rings di jari kamu!
Cara 2
Bagi sebarang aktiviti kasual pada waktu malam pula, kamu boleh cuba gaya dalam serba warna emas seperti Pandora ME Slim Treated Freshwater Cultured Pearl Necklace.

Foto – Pandora

Jangan lupa untuk lengkapkan gaya dengan Sparkling Round Halo Ring di jari dan Pink Solitaire Huggie Hoop Earing yang dipakai sebagai cincin hidung.
Cara 3

Foto – Pandora

Nak nampak bergaya dengan kilauan barang kemas, kamu boleh lapiskan rantai dan gelang mutiara dengan mutiara. Untuk lengkapkan gaya keseluruhan, kamu boleh gayakan Three Stone Vintage Ring dalam silver dan Pandora Moments Charm Double Hoop Earring. Baru nampak elegan dan sophisticated!
Pandora telah memilih model Melina Grewal dan akauntan serta ibu kepada dua anak; Puan Jovani Reddy Chinniah untuk kempen Deepavali mereka.
BACA:  Beli Baju Raya Kanak-Kanak Perempuan Di Sini, Memang Comel!
Tags: hari deepavalipandorapandora deepavali


3 Pemenang Terpilih Saksi ‘Asia’s Got Talent’ Peringkat Akhir di Singapura

P&G ‘Brands With Talents’ akan menghantar tiga rakyat Malaysia yang berbakat selama 3 hari, 2 malam- semua perbelanjaan sepanjang perjalanan adalah ditaja oleh P&G- untuk menyaksikan pertandingan Asia’s Got Talent pusingan akhir secara langsung di Singapura dan berpeluang untuk menemui juri jemputan selebriti iaitu Anggun.
Ang Zi Ting, Balqis Aleeya Bt. Shahrom dan Kareshma Martin berjaya menawan hati panel juri selebriti iaitu Lisa Surihani (Duta bagi jenama Head & Shoulders dan Oral B) dan selebriti jemputan, Ziana Zain di pertandingan akhir yang diadakan di Giant Subang Jaya pada 2 Mei 2015.
P&G bekerjasama dengan rakan kongsi runcit utama mereka Giant, telah menganjurkan pencarian bakat di seluruh negara sepanjang bulan April, sebagai platform bagi rakyat Malaysia untuk mempamerkan bakat mereka yang unik dan merebut peluang menjadi sebahagian daripada ‘Asia Got Talent’, iaitu pertandingan pencarian bakat yang terbesar di rantau ini.
BACA:  10 Selebriti Wanita Tak Malu Tunjuk Bulu Ketiak, Anggap Sebagai Keyakinan Diri


Shaheizy Sam & Syatilla Melvin Nikah 8 Februari Depan

Selepas enam tahun berkawan rapat, pelakon Shaheizy Sam mengumumkan bakal berkahwin dengan Syatilla Melvin pada 8 Februari depan.
Pengumuman hari ini secara tidak langsung mengesahkan gosip percintaan mereka yang sekian lama bertebaran. Pasangan ini memilih tarikh berkenaan untuk disatukan sebagai suami-isteri sempena ulang tahun hari lahir ke-25 pelakon wanita itu.
Majlis pernikahan akan diadakan di rumah keluarga Syatilla di Nibong Tebal, Pulau Pinang. Sehari selepas acara akad nikah, kedua-duanya akan diraikan dalam majlis resepsi di Bukit Jawi Golf Villa. Pada 14 Februari pula, majlis resepsi sebelah pengantin lelaki akan berlangsung di Hotel Mandarin Oriental.
Pasangan selebriti ini juga merancang untuk meraikan hari bahagia mereka bersama peminat di sebuah lokasi yang belum ditetapkan lagi.
“Selama ini, saya bukan berniat untuk merahsiakan hubungan kami. Bagaimanapun sekitar lima bulan lalu, saya berasakan dialah yang benar-benar bertakhta di hati.
“Selama ini pun, hidup saya banyak dihabiskan dengan mencari duit untuk keluarga. Cuma, sesekali tidak saya nafikan, soal peribadi membabitkan perasaan ada terlintas di hati.
“Apabila perkara itu datang, saya lebih banyak mengetepikannya kerana berasakan tanggung jawab saya lebih kepada keluarga. Saya bukan datang daripada keluarga yang senang.
“Dalam diri, kemahuan untuk terus mencari duit tidak pernah putus. Bagaimanapun Alhamdulillah, akhirnya jodoh saya datang dan saya yakin Tilla (panggilannya untuk Syatilla) adalah pilihan tepat untuk hidup bersama saya hingga ke jannah. Insya-Allah,” kata Sam.
Mengenai Syatilla, Sam menyifatkan wanita terbabit mempunyai hati yang tulus dan sangat memahami.
“Hatinya sangat kuat dan dia seorang yang amat penyabar. Dia langsung tidak pernah memberikan tekanan kepada saya, termasuk dalam soal berkaitan kerjaya seni. Barangkali kerana dia juga seorang pelakon, jadi dirinya faham apa yang harus dilalui,” ujar yang turut menganggap Syatilla bukan sekadar cantik, tetapi memiliki hati yang bersih.
Sementara itu, Syatilla pula melihat Sam sebagai lelaki yang sangat telus dalam perhubungan mereka.
“Selain hatinya yang baik, dia juga sebenarnya sangat manja orangnya. Maklumlah dia anak bongsu.
“Apa yang membuatkan hubungan kami bertahan ialah hatinya yang sangat jujur. Tiada rahsia antara kami. Selama ini juga, kami saling menyokong antara satu sama lain dan sentiasa berada di belakang diri masing-masing,” kata Syatilla yang memaklumkan, dia dirisik ibu Sam pada 13 Disember lalu di Pulau Pinang.
SUMBER
BACA:  Taeyeon Kongsi Senarai Lelaki Kacak Di Matanya, Siapakah Mereka?
Tags: artis malaysiaartis malaysia kahwinedisi kahwinpelakon malaysiasamsam & syatilla nikahsam kahwinshaheizy samsyatilla


Fazura, Meerqeen & Ramai Lagi Mula Gayakan Beg Bahu Bandit COACH Yang Baru !

Selain Fazura dan Meerqeen, boleh tahan ramai juga yang sudah mula gayakan beg COACH yang baru ini. Diberi nama Bandit shoulder bag, beg ini menampilkan rekaan yang sangat moden dan mampu membuatkan si pemakai nampak sangat elegan!
Diperbuat daripada kulit anak lembu yang berkilat dan halus, Bandit shouder bag ini diperincikan dengan flap canggih yang menampilkan signature COACH iaitu “C”.

Foto – COACH

Bahagian dalamnya pula dibarisi dengan dua pembahagian untuk organisasi dan poket. Menariknya beg COACH yang baru ini, kamu boleh pakai secara silang di badan atau sangkut di bahu.
Selain dikeluarkan dalam warna monokrom, COACH turut menghasilkan beg Bandit dalam motif berani dan pelbagai gabungan warna seperti Bandit Mint dan Bandit Serf.

Foto – COACH

Bandit Mint dan Bandit Serf adalah beg yang diilhamkan oleh kota New York. Ianya diperincikan dengan motif berani daripada artis grafiti, Mikhail Skokovikov dan Jason Aaron Wall.
Lain sedikit daripada beg Bandit berwarna monokrom, Bandit Mint dan Bandit Serf ini diperincikan dengan penutup pushpin “C” dan kulit beg tersebut diperbuat daripada kulit sarung tangan mentega yang lembut.
Bandit shoulder bag ini boleh didapati di kedai COACH sekitar kamu atau boleh beli di [SINI].
BACA:  Coach Perkenal Kempen Musim Luruh 2022 Bersama Artis Mint + Serf
Tags: beg coachcoachcoach bandit bag


Hukum Memakai Kanta Lekap Berwarna Untuk Perhiasan

Menurut kata Syeikh Shalih bin Fauzan, memakai kanta lekap untuk keperluan tiada masalah padanya. Jika dilakukan tanpa keperluan, maka meninggalkannya adalah lebih baik, terutamanya apabila harganya mahal.
Anda perlu meminta nasihat dari doktor mengenai kebaikan dan keburukan kanta lekap. Jika doktor menetapkan bahawa tidak ada pengaruh buruk terhadap mata dan tidak membahayakan, maka harus dilihat adakah kanta lekap itu menjadikan mata wanita seperti mata haiwan? Jika ada, maka hal ini tidak dibolehkan kerana termasuk perbuatan menyerupai haiwan.
Jika pemakaian kanta lekap tidak membawa perubahan pada mata, tetapi hanya mengubah warna dari hitam pekat kepada agak hitam dan sebagainya, maka tidak ada masalah dan hal ini tidak termasuk dalam perbuatan mengubah ciptaan Tuhan kerana sifatnya tidak tetap dan tidak sama seperti tatu. Akan tetapi, jika wanita menghindarinya, itu lebih baik dan lebih selamat jika terdapat bahaya pada mata.
Sumber : Ensiklopedia Fiqah Wanita Muslimah
BACA:  Di Sebalik Selubung, Kim Kardashian Tetap Mekap Penuh #MetGala2021
Tags: contact lensfiqh wanitahukum contact lenshukum islam wanitahukum pakai contact lenshukum pakai kanta lekap